Na obálke je napísané povedzme, že sviňa zdochni alebo ešte aj nejaké iné písmená z abecedy a to znamená, že tam sú vulgarizmy a existujú, jednak existuje zákon o pošte, kde v paragrafe 32 odstavci už neviem 3-5 to je jedno, je jednoznačne napísané, také listy sa nedoručujú.

Predseda strany Most- Híd uviedol citovanú pasáž zo zákona správne, no ak sa podľa zákona o poštových službách zásielky s viditeľnými vulgarizmami nedoručujú, tak takéto listy nemohli byť do NRSR ani doručené. Preto v kontexte kauzy, ktorú sa Bugár snažil vysvetliť výrok hodnotíme ako zavádzajúci. V zmysle zákona č.324/2011 Z.Z. o poštových službách a o zmene a doplnení niektorých zákonov je podľa paragrafu 32, odseku 3 písmena c po druhé uvedené: "Z vybrania a distribúcie (zrejme zásielky) sú vylúčené tie, ktorých úprava alebo viditeľný obsah sú urážlivé alebo hanlivé." Kauza, ktorej sa uvedený výrok týka vznikla 25. apríla 2017, po tom, ako poslanec Igor Matovič upozornil, že poslancom NRSR otvára poštu z bezpečnostných dôvodov kancelária NRSR. Príkaz na takéto otváranie pošty dal vedúci kancelárie NRSR Daniel Guspan. Podľa tohto nariadenia zamestnanci podateľne boli povinní „otvoriť obyčajné listové zásielky adresované na poslanca NR SR, pri ktorých nie je uvedený odosielateľ alebo je odosielateľom fyzická osoba “. Následne takéto obálky dostávali poslanci otvorené s pečiatkou „ Otvorené z bezpečnostných dôvodov“. Ďalej z rozhodnutia vyplývalo, že „ zásielky, ktoré obsahujú vulgarizmy alebo majú dehonestujúci charakter, zamestnanec podateľne nezaeviduje ani nepostúpi adresátovi, ale ich na tri mesiace odloží a po tejto lehote skartuje“ . Na poslaneckom grémiu (4. mája. 2017) sa zástupcovia parlamentných politických strán dohodli na nových pravidlách doručovania zásielok. Poslanci si môžu na náklady poslaneckého klubu zriadiť P. O. BOX, aby zásielky nechodili na adresu parlamentu. Ak tak neurobia, môžu byť prítomní pri otváraní zásielok v parlamente, alebo dajú súhlas, aby kancelária s listami nakladala, ako uzná za vhodné. Opozícia pre kauzu chcela odvolávať Danka, schôdzu však poslanci ani neotvorili. V pléne bolo prítomných 131 poslancov, no program schôdze nepodporila nadpolovičná väčšina prítomných zákonodarcov. Opozícia žiada aj odvolanie vedúceho kancelárie NR SR Daniela Guspana, ktorý sporné rozhodnutie vydal. Ten vysvetlil , že dôvodom vydaného rozhodnutia na otváranie podozrivých obálok bolo zabezpečenie zdravia a ochrany života tak všetkých poslancov, ako aj zamestnancov Kancelárie NR SR. Zdôraznil, že kontrolovali iba listy identifikované ako bezpečnostné riziko a iba v nevyhnutnom rozsahu. Čo sa týka pôsobnosti kancelárie NRSR, upravuje ju zákon o rokovacom poriadku 350/1996, v platnom znení, v paragrafe 143. Doslovne sa v odseku 1 uvádza: "Kancelária je štátna rozpočtová organizácia. Plní odborné, organizačné a technické úlohy spojené so zabezpečovaním činnosti národnej rady, jej výborov, osobitných kontrolných výborov a komisií vrátane parlamentnej dokumentácie a tlačovej služby; plní tiež úlohy spojené s činnosťou Parlamentnej rady Slovenskej republiky. Na zabezpečenie činnosti národnej rady v záležitostiach Európskej únie Kancelária Národnej rady Slovenskej republiky môže zriaďovať pracoviská v zahraničí." Ďalej v odseku 2 sa dopĺňa: "Kancelária plní aj úlohy, ktoré pre ňu vyplývajú z iných právnych predpisov, najmä v pracovnoprávnych vzťahoch, správe a ochrane majetku štátu, používaní prostriedkov štátneho rozpočtu, ako správca rozpočtovej kapitoly." Z uvedeného teda nemožno vyvodiť rozšírené právomoci kancelárie NRSR v oblasti kontroly pošty poslancom NRSR. Dátum zverejnenia analýzy: 15.05.2017 Naspäť Nahlásiť chybu

zákona kancelárie tohto grémiu vysvetlil zákon


Celkové výdavky štátneho rozpočtu k 1.6. predstavujú 6,3 miliardy eur a v roku 2010 to bolo tiež 6,3 miliardy, rozdiel je 0,26%.

Priebežné plnenie štátneho rozpočtu je zverejňované ministerstvom financií tu . Celkové výdavky štátneho rozpočtu k 1. 6. 2011 sú tu . Predstavovali 6 364 123 000 eur. Ku dňu 1. 6. 2010 boli výdavky štátneho rozpočtu 6 380 528 000 eur. Rozdiel činí 0,26 %.

tu tu výdavky


Deficit za rok 2013 bol stanovený na úrovni 2,77 %.

Robert Fico uvádza pravdivé údaje týkajúce sa úrovne deficitu na SR za rok 2013. Podľa Europan economic forecast (str. 95) z marca 2014 bol naozaj na Slovensku za rok 2013 stanovený deficit na úrovni 2,8% HDP: "In 2013, the general government deficit declined markedly by almost 2 pps. reaching 2,8% of GDP. " Toto číslo uvádza aj Eurostat na svojej stránke. Úroveň deficitu 2,77% potvrdzuje i v správe o vládnom dlhu a deficite Štatistický úrad SR. Ide o polodefinitívne výsledky. Deficit sa teda ešte môže mierne upraviť

forecast Eurostat správe


Maroš Žilinka urobil (fundované), viac ako 75-stranové rozhodnutie, bol to jeho zástupca námestník, kde jasne zdôvodnil, kde tuším viac ako v štyridsiatich prípadoch porušili vyšetrovatelia a rovnako prokurátori svoje kompetencie...

Námestník Generálneho prokurátora uvádza v rozhodnutí o zrušení stíhania v prípade Vladimíra Pčolinského vyše 40 paragrafov či odsekov, kde mal byť podľa neho porušený zákon. Tvrdenie Juraja Blanára hodnotíme ako ešte pravdivé. 31. augusta 2021 Generálna prokuratúra rozhodla o zrušení stíhania bývalého riaditeľa SIS Vladimíra Pčolinského, ktorý bol obvinený z prijímania úplatku. Vo veci rozhodol námestník generálneho prokurátora Jozef Kandera, generálny prokurátor Maroš Žilinka sa kvôli možnému konfliktu záujmov vylúčil z rozhodovania v tejto kauze. Pčolinský mal podľa výpovedí prijať úplatok od Zoroslava Kollára, ktorému Generálna prokuratúra týmto rozhodnutím taktiež zrušila obvinenie . Námestník Kandera zrušil obvinenia na základe §363 , ktorý dáva generálnemu prokurátorovi mimoriadnu právomoc zasahovať do prípravného konania. Kanderovo rozhodnutie má 77 strán, argumentuje v ňom o.i. tým, že dôkazy proti obvinenému neboli dostatočne silné. Zároveň vyjadril nesúhlas so spôsobom, akým vyšetrovateľ postupoval pri začatí oboch trestných stíhaní, v rámci ktorých bol Pčolinský obvinený a kritizuje postupy vyšetrovateľov a prokurátorov. V prípade obvinenia Pčolinského Kandera identifikoval 17 porušení Trestného poriadku a 11 porušení Trestného zákona. V prípade Kollára našiel podľa neho 14 porušení Trestného poriadku a 5 porušení Trestného zákona (s. 2,3). Zrušenie obvinenia Pčolinského a Kollára bolo terčom kritiky zo strany médií aj odbornej verejnosti. Jej hlavným dôvodom je fakt, že dôvodnosť a zákonnosť stíhania Pčolinského posudzovalo viacero súdov, pričom všetky videli dôvody na pokračovanie trestného stíhania. Prípad videlo 8 sudcov Najvyššieho súdu, dvaja sudcovia Špecializovaného trestného súdu a traja sudcovia Ústavného súdu. Úrad špeciálnej prokuratúry uviedol, že „od vzniku Úradu špeciálnej prokuratúry nebolo nikdy rozhodnuté o zrušení obvinenia obvinenému, ktorého dôvodnosť trestného stíhania bola preskúmavaná v rámci konania o väzbe Špecializovaným trestným súdom a Najvyšším súdom Slovenskej republiky.” Z rovnakých dôvodov návrh kritizovala aj prezidentka SR či Nadácia Zastavme korupciu.

rozhodla §363 rozhodnutie argumentuje identifikoval posudzovalo kritizovala


Ako druhá najsilnejšia politická strana po parlamentných voľbých sme si uplatnili nárok na dva parlamentné výbory. Z deviatich, ktoré vládna koalícia, respektíve vládna strana ponúkla opozícii. Neurobili sme nič iné, len to, čo podľa istého rešpektovania politických pravidiel stranám patrí.

To, či má strana KDH nárok na dva parlamentné výbory, sme sa snažili overiť prostredníctvom jednoduchého matematického výpočtu. Počet opozičných parlamentných kresiel (67) sme vydelili počtom kresiel, ktoré získalo KDH vo voľbách (16). Následne nám vznikol podiel (24%), ktorý sme dali do pomeru s číslom 9 (ako počtom parlamentných výborov, vyčlenených pre opozíciu). Na základe výsledku tohto pomeru (2,16) môžeme skonštatovať, že strana KDH má vďaka voličskej podpore nárok na dva parlamentné výbory. Tento výpočet zohľadňuje výhradne posty predsedov výborov a neodráža iné politické konvencie, ktoré môžu do celkového pomerného výpočtu na funkcie zahŕňať aj iné posty (napr. podpredsedov NR SR). V takomto prípade to však už záleží na politickej dohode, aké spektrum postov do výpočtu zahrnú. Technicky hovorí P. Hrušovský pravdu ak sa bavíme len o kreslách predsedov výborov.

opozičných parlamentných kresiel


Predstavme si, že táto vládna koalícia by po neschválení eurovalu, potom by sa euroval schválil s našimi hlasmi, pokračovala ďalej v takom stave, v akom je. A Nemecko a Francúzsko prídu a už to oznamujú a povedia. My budeme stanovovať podmienky, ktoré keď budete plniť, tak budete vo vnútri eurozóny, ak ich nebudete plniť, budete mimo. A ja predpokladám, že jedna z prvých podmienok, ktorá bude postavená na stôl, sú harmonizované dane.

Nepodarilo sa nám nájsť informácie potrebné na overenie tohto výroku.


Ja som na to úplne jasne odpovedal (na výzvu MOST-u - HÍD, pozn.).

Ako informuje hnonline.sk na výzvu Mostu-Híd, ktorý žiada odstúpenie ministra vnútra sa Robert Kaliňák v samotnej relácii O 5 minút 12 vyjadril ku otázke svojej politickej budúcnosti vyhýbavo: " ...My pripravíme odpoveď pre stranu Most do jej Republikovej rady. Výzva bola jednoznačná a my im na to odpovieme, " Okrem toho sa Robert Kaliňák vyjadril v diskusnej rozhlasovej relácii RTVS Sobotné dialógy vysielanej 3. marca 2018 na otázku moderátora, či plánuje voči sebe vyvodiť politickú zodpovednosť nasledovne: " To, čo je v tejto chvíli podstatné a na čo je potrebné sa sústrediť, je vyšetriť dvojnásobnú vraždu novinára Jána Kuciaka a jeho priateľky Martiny Kušnírovej. O ostatnom sa môžeme baviť dlhé dni potom. " Z uvedeného môžeme vyvodiť záver, že minister vnútra jednoznačnú odpoveď na otázku zotrvania vo svojej funkcii nedal. Výrok preto označujeme za nepravdivý.

hnonline.sk
výzvu
Sobotné dialógy


... pretože ten pásik (reflexný pásik, pozn.) je vidno 10-20-krát viac ako čierne oblečenie...

Podľa testu SME a TASR , je chodec bez reflexných prvkov odetý v čiernom viditeľný slabo už z 20 metrov. Iný článok TASR uvádza, že reflexné prvky zvyšujú viditeľnosť až na 200 metrov. Len na základe týchto informácií vieme odhadnúť, že reflexné prvky zvyšujú viditeľnosť o približne 10-krát, pričom viditeľnosť je ovplyvnená kvalitou a kvantitou reflexných prvkov.

TASR
TASR
zákona o cestnej premávke
TASR


Môžte si pozrieť prepisy, napríklad mojich vystúpení v Národnej rade. Keď ste na jeseň prijímali ten váš skvelý vynález skazy, ten vládny balíček skromnosti, my sme vás jasne upozorňovali na to, že sú tu, informácie z Fall, z Svetovej organizácie pre výživu o tom, že index svetových cien sa dostal na jeseň minulého roku na úroveň predkrízových rokov, roku 2008, ktorý bol spojený s novým fenoménom nárastu cien potravín.

Poslanec P. Kažimír vystúpil 30. novembra 2010 počas rozpravy a okrem iného tiež povedal : "Existuje štúdia FAO, Organizácie Spojených národov pre výživu a poľnohospodárstvo. Je stará takisto pár týždňov tá štúdia, ktorá hovorí o tom, že cenové indexy základných potravín, mám tým na mysli múku, cukor, také tie úplne základné potravinové komodity, s ktorými sa v obchode obchoduje, tak tie indexy sa dostávajú alebo sa dostali na úroveň jesene roku 2008. Jeseň 2008 bola opäť taká ojedinelá z toho pohľadu, že doniesla do ekonomickej teórie nový pojem alebo staronový pojem, ktorý sa nazýva agflácia. To znamená závratný nárast cien potravín. My sa dostávame s cenovou úrovňou niektorých komodít na úroveň jesene 2008."

povedal


Vy ste vedeli o tom, lebo ústavný súd vydal nález až potom, keď som ja skončil ako minister. Vy ste vedeli o tom, že tento zákon je protiústavný a neštítili ste sa podľa tohto protiústavného režimu takéto protiústavné stavebné povolenia aktivovať do života.

Rozhodnutie o protiústavnosti v otázke tzv. zákona o vyvlastňovaní vydal Ústavný súd v januári 2011, Ľubomír Vážny bol v úrade ministra do 8. apríla 2010. Z článku SME jednoznačne vyplýva, že výstavba na pozemkoch na základe tohto zákona pokračovala aj po spomínanom rozhodnutí Ústavného súdu o jeho protiústavnosti, keďže trvalo značnú dobu, kým bolo zverejnené v Zbierke zákonov. SME , 25.5.2011:

Nález nebol zverejnený v Zbierke zákonov. Súd argumentuje zložitosťou prípadu. Podľa hovorkyne Anny Pančurovej by rozhodnutie mohli doručiť „v priebehu niekoľkých týždňov“. Kým to nespravia, nemôžu poškodení žiadať odškodné ani zastavenie prác na svojom pozemku.

„Napriek tomu, že štát porušil naše práva, ďalej stavajú,“ povedal jeden z nich Ladislav Šindler .

SME


...človek, ktorý je obvinený z vážnych daňových podvodov, vedie parlamentnú stranu a dokonca sa o ňom hovorilo ako o možno niekedy budúcom premiérovi. (po otázke moderátora povedal, že narážal na Andreja Kisku, pozn.)

Andrej Kiska je lídrom mimoparlamentnej strany Za ľudí. V súčasnosti je obvinený zo zločinu daňového podvodu. Toho sa mal dopustiť v rokoch 2013 a 2014, keď si prezidentskú kampaň zaúčtoval do nákladov svojej firmy KTAG. Kiska o obvinení hovorí ako o politickom vydieraní a proti vzneseniu obvinenia podal sťažnosť. Denník N upozornil na to, že prístup polície ku Kiskovi je tvrdší než v iných prípadoch týkajúcich sa daňových podvodov. Z predvolebných prieskumov dlhodobo vyplýva, že strana Za ľudí by sa mala dostať do parlamentu. Kiska sa pred založením strany takisto vyjadril, že má ambíciu byť premiérom. Hoci Marián Kotleba hovoril o strane Za ľudí ako o parlamentnej strane, hodnotíme jeho tvrdenie ako ešte pravdivé.

obvinený
vzneseniu
Denník N
prieskumov
ambíciu


...vláda v investíčnej zmluve v článku 5 povolila dovážať pracovnú silu z krajín mimo EÚ a za posledné dva roky, odkedy to vláda podpísala, stúpol počet tých ľudí z mimo EÚ na južnom Slovensku z 5 tisíc na 18 tisíc

Ustanovenia 5. časti investičnej zmluvy medzi Jaguar Land Rover, Slovenskou republikou a mestom Nitra pripúšťajú možnosť zamestnávania pracovníkov z krajín mimo EÚ, konkrétne predstavujú záväzok SR pousilovať sa o urýchlené udelenie povolení na pobyt pre týchto občanov. Počty pracovníkov z krajín mimo EÚ, ktoré Krajniak uvádza, však nie sú pre južné Slovensko správne - dané počty sedia na počet pracovníkov z krajín mimo EÚ a EHP na celom Slovensku. Výrok preto hodnotíme ako nepravdivý. Investičná zmluva so spoločnosťou Jaguar Land Rover bola podpísaná 11. decembra 2015, teda približne pred dvomi rokmi. V časti 5.4 investičnej zmluvy (. pdf , s. 11) medzi Jaguar Land Rover, Slovenskou republikou a mestom Nitra je uvedené: " Za podmienok uvedených v tejto Zmluve a s tým, že nižšie uvedené (nie však výlučne) bude prínosom pre Nitru, Slovensko, Strategický park a investorov v Strategickom parku, okrem iného vrátane Investora, sa Slovensko a/alebo Nitra zaväzuje poskytnúť túto ďalšiu podporu (...) pousilujú sa o urýchlené udelenie povolení na pobyt pre občanov zo štátov mimo EÚ,... ". Príloha 1(. pdf , s. 31) k Investičnej zmluve uvádza nasledovné: " Nové pracovné miesto znamená pracovné miesto fyzickej osoby vytvorené v súvislosti s Projektom a podložené písomnou pracovnou zmluvou uzatvorenou s príslušnou fyzickou osobou (štátnym príslušníkom členského štátu EÚ) na dobu neurčitú dobu ." Jaguar Land Rover sa zaviazal vytvoriť určitý poče pracovných miest, do tohto počtu sa budú teda započítavať len pracovníci z členských krajín EÚ, čiže len na vytvorenie takýchto pracovných miest sa vzťahuje investičná pomoc. Vo svojom blogu Milan Krajniak uvádza mierne odlišný údaj než ten vyslovený v relácii: " Celkovo sa za posledné dva roky počet ľudí zo štátov mimo EÚ pracujúcich na Slovensku zvýšil z približne 5 tisíc ľudí na 19 tisíc ľudí. " V relácii hovoril o pracovníkoch na južnom Slovensku za posledné dva roky, v blogu už píše o celom Slovensku. Štatistiky zamestnávania cudzincov eviduje portál Ústredia práce, sociálnych vecí a rodiny. Najnovšie dostupné údaje sú za september 2017 , kedy bol na Slovensku počet zamestnancov tretích krajín s udeleným povolením na zamestnanie 6874. Bez povolenia na zamestnanie (len s informačnou kartou) bolo na Slovensku 11 944 pracovníkov. Spolu je to teda 18 818 pracovníkov z krajín mimo EÚ a EHP. Pred dvoma rokmi, v septembri 2015 , bol na Slovensku celkový počet zamestnancov z tretích krajín s povolením na zamestnanie 2843 a počet pracovníkov bez povolenia 2290. Spolu teda išlo o 5133 pracovníkov z krajín mimo EÚ a EHP. Dátum zverejnenia analýzy: 13.11.2017 Naspäť Nahlásiť chybu

podpísaná
pdf
pdf
blogu
portál
september 2017
septembri 2015


Ja vždy hovorím napríklad môj sen je telekomunikačná daň, ako to urobil Orbán v Maďarsku alebo v Španielsku, alebo to urobili vo Francúzsku, proste zaviesť telekomunikačnú daň.

Je pravdou, že v Maďarsku, Francúzsku a Španielsku je telekomunikačná daň. Danko už od roku 2011 opakuje zámer SNS zaviesť túto daň aj u nás. Podľa SITA , vo Francúzsku odvádzajú operátori 0,9% z tržieb ak tie presiahli 5 mil. eur, v Maďarsku sa táto daň pohybuje na úrovni 0-6,5%. Výnosy z tejto dane sú vo Francúzsku na úrovni 400 mil. eur, v Španielsku a Maďarsku niečo cez 200 mil. eur. Zavedenie takejto dane namietala Európska komisia, pričom jej súlad s právom EÚ musel uznať až Európsky súdny dvor (bližšie informácie tu a tu ). Dátum zverejnenia analýzy: 13.01.2014 Naspäť Nahlásiť chybu

opakuje SITA namietala tu tu


A my musíme, či chceme alebo nechceme, musíme v roku 2013 dosiahnuť deficit nižší ako 3% HDP.

Maastrichtské kritérium 3% HDP je zaznamenané v Pakte stability a rastu:

Článok 1

Referenčné hodnoty uvedené v článku 126 ods. 2 Zmluvy o fungovaní Európskej únie sú:

- 3 % pre pomer plánovaného alebo skutočného štátneho deficitu k hrubému domácemu produktu v trhových cenách,

- 60 % pre pomer štátneho dlhu k hrubému domácemu produktu v trhových cenách.

Článok 1

Programe rastu a stability na roky 2011 až 2014

0,2% HDP

Veľkej Británie a Česka


V súčasnosti ich evidujeme okolo 2470 dobrovoľných hasičských zborov na Slovensku a máme približne 160 tisíc dobrovoľných hasičov a z toho asi 50 tisíc je pripravených k okamžitému zásahu.

Podľa Dobrovoľnej požiarnej ochrany Slovenskej republiky je v súčasnej dobe na Slovensku 2 357 dobrovoľných hasičských zborov podľa územného princípu. Počet ich členov je však približne 90 000. Aktuálnosť týchto počtov nám DPO následne aj potvrdilo. Keďže Saková uviedla iné číslo, výrok hodnotíme ako nepravdivý.

Dobrovoľnej požiarnej ochrany


Ja som, aj preto, že bolo hlasovanie spojené s dôverou vlády Ivete Radičovej, za dočasný Euroval hlasoval, za trvalý som potom už nehlasoval.

Dočasný euroval je pojem zaužívaný pre Európsky finančný stabilizačný nástroj (European Financial Stability facility – EFSF). Hlasovanie o dočasnom eurovale, presnejšie o vládnom návrhu zákona o špecifických štátnych zárukách a o zmene a doplnení niektorých zákonov prebehlo 9. septembra 2010. Podľa oficiálnych stránok NRSR, môžeme potvrdiť prvú časť tvrdenia Radoslava Procházku, hlasoval ZA spomínaný návrh.

Dňa 11.10.2011 prebehlo hlasovanie o zmene spomínaného zákona, konkrétne o zvýšenie objemu ručenia v rámci EFSF spolu s hlasovaním o dôvere vlády. Radoslav Procházka aj v tomto hlasovaní hlasoval ZA.

Trvalý euroval pojem zaužívaný pre ESM (European stability mechanism) nahradil v roku 2012 tzv. dočasný euroval. Hlasovanie o návrhu v NRSR prebehlo 22.6.2012 bez účasti Radoslava Procházku, t.z. za návrh nehlasoval .

zákona ZA ZA. nehlasoval


Ja hovorím, že v Nemecku je daň z príjmu právnických osôb 34%. Vo Francúzsku 34%, v Nemecku priemerne okolo 30%.

Róbert Fico hovorí pravdu, keď tvrdí, že daň z príjmu právnických osôb je vo Francúzsku je 34% a daň v Nemecku priemerne okolo 30%. Vyplýva to z tabuľky č.1 v štúdií (.pdf, s.2), ktorá je uverejnená na stránke Národnej banky Slovenska.

štúdií


...v niektorých štátoch Európskej únie je to priamo v ústave, že politické strany sa musia správať transparentne a demokraticky (...).

Výrok odznel v súvislosti s návrhom zmeny zákona o politických stranách a politických hnutiach, ktorý predložila skupina poslancov za SNS a SMER-SD. Aktuálne znenie slovenskej ústavy ( .pdf ) neobsahuje žiadne pasáže, ktoré by upravovali činnosť a správanie sa politických strán alebo hnutí alebo "požiadavku rešpektovania demokracie v rámci vnútrostraníckej činnosti politickej strany" . Ako na to poukazuje aj dôvodová správa novely zákona, takáto požiadavka je zakotvená napr. do "ústavy Portugalska, základného zákona Nemeckej spolkovej republiky, ústavy Španielska, kde sú zakotvené povinnosti pre politické strany, aby sa pri svojom vnútornom usporiadaní a pri svojej činnosti riadili demokratickými princípmi" ( .rtf , s.2). Požiadavka transparentnosti nie je zakotvená ani v jednej z vyššie spomenutých ústav, tá sa objavuje v náleze II.ÚS 1969/10 Ústavného súdu Českej republiky zo dňa 27. novembra 2011, podľa ktorého za základný ústavný princíp existencie politických strán je možné označiť aj princíp transparentnosti ( .pdf , s. 5). Výrok hodnotíme ako nepravdivý.

.pdf .rtf .pdf .pdf Základný .pdf .pdf


Uvedomte si, že takmer 14 miliard eur odchádza každý rok, čo je výška štátneho rozpočtu, do zahraničia.

Podobný výrok sme overovali už v minulosti ( V politike , 13. októbra). Ak by sme vychádzali zo štatistiky Štatistického úradu SR, tak odlev dôchodkov z majetku platených do zahraničia je na úrovni 4,2 mld. eur resp. približne 3,2 mld v čistom. Podľa analýzy denníka Pravda, je odlev ziskov do zahraničia na úrovni 2 mld. ročne. Danko uvádza sumu značne vyššiu. Výrok hodnotíme ako nepravdivý. Denník Pravda sa zaoberal odlevom ziskov spoločností do zahraničia. Suma ktorú vyčíslil denník Pravda, je suma pohybujúca sa ročne na úrovni 2 mld. eur, čiže asi sedmina príjmov rozpočtu 2014. Za posledných desať rokov sa suma pohybovala na úrovni 19,5 mld. eur. Sem boli započítané zisky bánk, firiem z oblasti energetiky, telekomunikácií a priemyslu. Suma, ktorú uvádza Danko je približne rovnaká ako výška štátneho rozpočtu. Konkrétne, rozpočet na rok 2014 počíta s príjmami na úrovni približne 14 miliárd a výdavkami približne na úrovni 17 miliárd eur (§1 odsek 1). Pravda (15. júla 2013): "Podľa posledných zosumarizovaných údajov najmä banky, firmy z oblasti energetiky, telekomunikácií či rôznych sfér priemyslu poslali vlani zo ziskov vytvorených na Slovensku do zahraničia viac ako dve miliardy eur . Podobne to podľa analytikov bude aj tento rok. (...) Odlev firemných ziskov do zahraničia za posledných desať rokov však dosiahol už 19,5 miliardy eur ." Dátum zverejnenia analýzy: 13.01.2014 Naspäť Nahlásiť chybu

V politike
Štatistického úradu
rozpočet
Pravda


Pán Čaplovič, síce odkazoval na stanovisko Benátskej komisie aj z toho stanoviska citoval, zabudol však citovať myslím si, že najdôležitejšie ustanovenie a teraz dovoľte mne, aby som citovala, že zistilo sa, že určité ustanovenie zákona sú nezlučiteľné s medzinárodnými záväzkami, ktoré Slovenská republika na seba vzala a preto tieto ustanovenie treba revidovať.

Ak E. Pfundtner interpretuje túto časť tak, že je to najdôležitejšia časť správy podľa Benátskej komisie, tak to považujeme za zavádzajúce. Táto správa nikde nezdôrazňuje, čo je to najdôležitejší výsledok skúmania.


80 % všetkých verejných investícii na Slovensku je financovaných zo zdrojov Európskej únie.

Obdobný výrok sem overovali už viackrát v minulosti ( Prezidentský duel 24. marca 2014; Tlačová konferencia Maňku 18. novembra 2013; O5M12 3. februára 2013; V politike 3. februára 2013; Na telo 10. februára 2013 a V politike 13. októbra 2013). Demagog.SK stále nemá k dispozícii štatistické údaje, na základe ktorých by sa dal výrok jednoznačne overiť. Preto ho hodnotíme ako neoveriteľný. Údaj z webstránky Európskej komisie hovorí o približne 75 % investícií. "Fondy EÚ tvoria až 75 % verejných investícií na Slovensku." Po rokovaní lídrov EÚ a definitívnej dohode, R. Fico uviedol , že podľa Európskej komisie až 76% verejných investícií na Slovensku pochádza z fondov EÚ. Tento argument bol spomenutý R. Ficom pri návšteve predsedu Európskeho parlamentu Martina Schulza. "Pokiaľ by Slovensko nemalo možnosť čerpať finančné zdroje z fondov Európskej únie (EÚ), nachádzalo by sa v recesii. Takmer 70 percent všetkých investícií na Slovensku je totiž realizovaných práve prostredníctvom eurofondov, upozornil po stretnutí s predsedom Európskeho parlamentu slovenský premiér Robert Fico." Podobný podiel európskych peňazí na celkových investíciach uvádzal aj štátny tajomník Ministerstva zahraničných vecí a európskych záležitostí SR Peter Javorčík. Euractiv.sk (18. decembra, 2012): "Ako poukázal štátny tajomník, nedá sa to však porovnávať, lebo rozpočet EÚ je najmä o investíciách. V prípade Slovenska ide o významný zdroj. Európske prostriedky predstavujú 75 % verejných investícií." O cca 75% hovorí aj štúdia (. pdf , s.25) Františka Palka, štátneho tajomníka Ministerstva financií, ktorá sa odvoláva na dokument(. pdf ) Európskej komisie "Position of the Commission Services on the development of the Partnership Agreement and programmes in SLOVAKIA for the period 2014-2020" . Analýza tohto dokumentu však hovorí iba o tom, že "Fondy SSR tak poskytnú dôležitý zdroj verejných investícií" presné číslo však neuvádza. Dátum zverejnenia analýzy: 12.05.2014 Naspäť Nahlásiť chybu

Prezidentský duel
Maňku
O5M12
V politike
Na telo
V politike
webstránky
uviedol
návšteve
Euractiv.sk
pdf
pdf


...sú na to aj dôkazy, že Rusko vlastne sa snaží o destabilizáciu (...) jednotnej EÚ.

V posledných rokoch Rusko preukazuje snahy o rozšírenie svojho politického vplyvu aj v krajinách Európskej Únie, a to napr. podporou euroskeptických a populistických strán, financovaním propagandy , či prevádzkovaním médií v krajinách únie. Výrok hodnotíme ako pravdivý. Medzi politické strany, ktorým Rusko napomáha či už finančne alebo organizačne, patria napr. rakúska Freiheitliche Partei Österreichs (FPÖ), nemecká Alternative für Deutschland (AfD), talianska Lega Nord , či francúzsky Front national na čele s Marine Le Pen. Viacero Moskvou podporovaných strán sa v konflikte medzi Ruskom a Ukrajinou postavilo na stranu Ruska. V Ruskom financovaných médiách sa často objavili informácie, ktoré sa ukázali ako nepravdivé alebo skreslené, napr. prípad 13-ročnej Lisy, ktorá mala byť znásilnená migrantmi. Neskôr priznala, že prípad si vymyslela . Proruské média v svojich článkoch často spochybňujú hodnoty, ku ktorým sa hlási EÚ. Obavy z šírenia ruskej propagandy vyjadrili predstavitelia viacerých krajín únie, napr. Fínska alebo Českej republiky .

podporou
propagandy
prevádzkovaním médií
Freiheitliche Partei Österreichs
Alternative für Deutschland
Lega Nord
Front national
postavilo
prípad
vymyslela
Fínska
Českej republiky


...my sme výrazne znižovali deficit, ono to nejde z roka na rok. My sme zdedili po Ficovi 8% deficity, vyššie než v Grécku v tom čase a toto sme masívne znižovali,

Vláda, ktorej súčasťou bola aj SaS , nastúpila do úradu 8. júla 2010 po júnových voľbách v tom istom roku. Ako vyplýva z údajov Eurostatu , ktoré sú zobrazené v tabuľke, v rokoch 2009 a 2010 sa na Slovensku schodok (záporný rozdiel medzi príjmami a výdavkami) štátneho rozpočtu skutočne blížil k 8-percentnej hranici. Vláde Ivety Radičovej sa deficit podarilo významne znížiť. V rokoch 2011 a 2012 bol zhodne na úrovni 4,3 % HDP, čo znamenalo oproti roku 2010 pokles o vyše tri percentuálne body. Tieto údaje sú revidované EÚ, nakoľko odhady deficitu jednotlivých krajín v tom ktorom roku sa časom menia. V čase, kedy sa nová slovenská vláda dostala k moci, sa "zdedený" deficit za rok 2009 odhadoval na 7,93 % HDP a plán na rok 2010 bol na úrovni 7,8 %. Grécka vláda na rok 2010 plánovala neprekročiť hodnotu deficitu 8,7 % HDP. Nie je preto pravda, že slovenská vláda zdedila vyšší deficit, akým v tom čase disponovalo Grécko. Výrok preto hodnotíme ako zavádzanie. Grékom sa navyše ich plán nepodarilo dosiahnuť a Eurostat dnes krajine im za rok 2010 priznáva až 11,2-percentný schodok štátneho rozpočtu. V krajine vypukla kríza v roku 2009 ako dôsledok štrukturálnych nedostatkov národného hospodárstva, z ktorých sa krajina dodnes spamätáva. Slovenská vláda ešte v zložení strán Smer, SNS, HZDS plánovala na rok 2010 deficit verejných financií na úrovni 5,5 percenta . To sa však ukázalo ako nereálny odhad. Nasledujúca vláda, ktorej súčasťou bola tiež SaS, sa udržala pri moci menej ako rok a pol. Aj za toto relatívne krátke obdobie sa jej podarilo významne znížiť deficit verejných financií. V rokoch 2011 a 2012 bol zhodne na úrovni 4,3 % HDP, čo znamenalo oproti roku 2010 pokles o vyše tri percentuálne body. Dátum zverejnenia analýzy: 27.03.2017 Naspäť Nahlásiť chybu

SaS
8. júla
voľbách
Eurostatu
7,93 %
8,7 %
kríza
dodnes
5,5 percenta
menej


Keď mi niekto povie, že som pred voľbami hovoril, že nejdeme so Smerom, tak mu poviem do očí, že je obyčajný klamár s veľkými písmenami. My sme hovorili jednu vec vkuse a dokonca sme mali aj na bilbordoch. Viete si vy predstaviť vládu bez Smeru? My áno.

Strana Most-Híd sa po posledných parlamentných voľbách dostala do pozície kľúčovej politickej strany, ktorá rozhodovala o zložení novej vlády. Predvolebný boj sa nezaobišiel bez sloganov a sľubov, ktoré podľa voličov svojim rozhodnutím o vytvorení koalície so Smerom práve strana Most-Híd nedodržala. Výrok hodnotíme ako zavádzajúci, pretože na bilbordoch síce spomenutý uvedený slogan, ale v rôznych diskusiách sa vyjadroval k tejto spolupráci odmietavo a negatívne.

rozhovore
možnosť koalície
spolupráci
voličov


Po druhé, veď, veď tu máme chronickú a jasnú skúsenosť z tých západoeurópskych štátov, ktoré umožnili, bolo to v druhej polovici 20. storočia, opäť bolo to trošku z ich strany zištné, pozývali si /nezrozumiteľné/ a vznikli tam veľké getá moslimov, ktorí sa proste nezačlenili do tej spoločnosti. Je tam najvyššia kriminalita...

Od päťdesiatych a šesťdesiatych rokov 20. storočia do západných vyspelých európskych krajín prichádzali ľudia za prácou (prípad napr. Turkov v Nemecku), alebo sa ľudia sťahovali do krajín, ktorými boli predtým kolonizované (napr. Francúzsko). Minister kultúry Marek Maďarič hovoril o tom, že štáty, ktoré boli vystavené problému integrácie moslimov do spoločnosti, hlásia neúspech a za neúspech často uvádzajú istú preindispozíciu moslimov na začlenenie do spoločnosti s európskymi hodnotami. Uvádzal problémy moslimských komunít, ako nezamestnanosť, nižšia vzdelanosť a podobne. Vzhľadom na dostupnosť údajov potvrdzujúcich určité rozdiely hodnotíme jeho výrok ako pravdivý.

Muslims in Europe: Promoting Integration and Countering Extremism

.pdf

stredoškolské vzdelanie

zákazom

pravdepodobnosťou nezamestnaní

Muslims in Europe

Muslims in Europe

Muslims in Europe

PewGlobal

výskumu

dokumentu


Táto vládna koalícia samotná pani premiérka postavila svoju volebnú kampaň a vládny program na práve vymožiteľnosti práva a skvalitnenia dôveryhodnosti občanov vo verejnú moc.

O vymožiteľnosti práva ako top priorite vo volebnej kampani sa píše napr. tu . V pogramovom vyhlásení vlády sa v odstavci s názvom právny štát píše: „Obnovenie dôvery v spravodlivosť, v štát a jeho inštitúcie vyžaduje zmenu vo faktickom fungovaní štátnych inštitúcií.“ Tieto myšlienky sú ďalej rozvíjané.

tu
V pogramovom vyhlásení vlády


Väčšina migrantov má ekonomické ciele. Chce prísť do Európy, nájsť si prácu a postarať sa o možno ľudí, ktorí sú.

Premiér hovorí o migrantoch, ktorí prichádzajú do Európy, teda o takých, ktorí pochádzajú z krajín na iných kontinentoch. V tomto prípade však nie je pravdou, že by väčšina z nich mala len ekonomické ciele, čo vyplýva z vyhlásení oficiálneho predstaviteľa OSN pre migrantov i zo štatistík. Výrok preto hodnotíme ako nepravdivý. Podľa informácií od šéfa OSN pre migrantov, väčšina ľudí, ktorí sa pokúšajú dostať do Európy najmä cez Stredozemné more, nie sú ekonomickí migranti, práve naopak, hľadajú ochranu pred vojnou a perzekúciami. Tretina ľudí, ktorí prichádzajú do Talianska a Grécka, je z vojnou ničenej Sýrie, ďalší z Afganistanu a Eritrei, ktorí utekajú pred represiami, tvoria okolo 12%. Ďalší sú z krajín, kde tiež prebieha vojnový konflikt- zo Somálska, Nigérie, Iraku a Sudánu.

nie sú
AP


Keď som bol minister 2002-2006, v tom období trebárs na posty generálnych riaditeľov vyberal úrad pre štátnu službu. Ani nie samotné ministerstvo, ale úrad pre štátnu službu a vtedy bola povinnosť zverejniť každé jedno pracovné miesto v médiách. Každé jedno pracovné miesto, o ktoré sa súťažilo tak sa muselo zverejniť.

Výrok hodnotíme ako pravdivý, pretože Úrad pre štátnu službu musel zverejniť každé štátno-zamestnanecké pracovné miesto. Podľa Štúdie Staroňovej a Láštica je pravdou, že Úrad vyberal ľudí na posty generálnych riaditeľov sekcií. Výrok hodnotíme ako pravdivý. Dnes už neexistujúci Úrad pre štátnu službu vznikol zo zákona č. 312/2001 Z. z. o štátnej službe v marci 2002 a zanikol v máji 2006. Zsolt Simon bol v úrade od 16. októbra 2002 – 4. júla 2006. Posledné približne dva mesiace nefungoval Úrad pre štátnu službu. Zsolt Simon správne tvrdí, že vtedy bola povinnosť zverejniť každé jedno štátno-zamestnanecké pracovné miesto. Zákon č. 312/2001 Z.z. hovorí: "§ 6, (2) Úrad pre štátnu službu k) zverejňuje informácie o voľných štátnozamestna-neckých miestach v štátnej službe". Z. Simon však nesprávne tvrdí, že ľudí na posty generálnych riaditeľov vyberal Úrad pre štátnu službu. Úrad pre štátnu službu robil výberové konania na na službu v služobných úradoch. Tieto služobné úrady na ministerstvách potom vykonávali výberové konania na napr. posty generálnych riaditeľov. Zákon č. 312/2001 Z.z. hovorí, že Úrad pre štátnu službu okrem iného: § 6, (2) Úrad pre štátnu službu f) vykonáva výberové konanie na prípravnú štátnu službu a na dočasnú štátnu službu ; výberové konanie na prípravnú štátnu službu a na dočasnú štátnu službu v služobných úradoch uvedených v § 7 ods. 1 písm. b) v prvom bode, druhom bode a vo štvrtom bode vykonávajú tieto služobné úrady." § 7 Služobný úrad (1) Služobný úrad na účely tohto zákona je a) ministerstvo a iný ústredný orgán štátnej správy, Štúdia K. Staroňovoj a E. Láštica Teória a prax Úradu pre štátnu službu (s. 17) uvádza , že úrad postupne od roku 2003 strácal kompetencie výberu a delegoval konania na na jednotlivé služobné úrady. Bol však zodpovedný za výber generálnych riaditeľov sekcií, tak ako uvádza Z. Simon. "Úrad pre štátnu službu delegoval vykonávanie výberového konania na jednotlivé služobné úrady, hoci bol formálne zodpovedný za nábor, výber a menovanie. Umožnila mu to novela zákona o štátnej službe, ktorá nadobudla účinnosť 1.januára 2003, ako aj vyhláška Úradu pre štátnu službu č. 93/2003 Z. z, ktorá poverila riaditeľa ÚŠS delegovať kompetencie v oblasti prijímania pracovníkov na služobné úrady (t.j. na ministerstvá), aby sa urýchlil proces prijímania pracovníkov. Proces prijímania zamestnancov sa tak začal postupne vracať opätovne do rúk ministerstiev (pozri tabuľku 1). V praxi to prebiehalo tak, že Úrad pre štátnu službu zverejnil voľné miesto, dohliadol na vytvorenie výberovej komisie a služobný úrad zodpovedal za samotný výber úradníkov . Úrad pre štátnu službu bol zodpovedný len za výber vedúcich (služobných) úradov a generálnych riaditeľov sekcií." Dátum zverejnenia analýzy: 07.10.2013 Naspäť Nahlásiť chybu

č. 312/2001 Z. z.
Simon
uvádza


INEKO, nezávislá ekonomická inštitúcia ukázala, že najdlhšie sa čaká vo Všeobecnej zdravotnej poisťovni na operácie umelých kľbov, to čakanie je niekedy 3 až 4 roky a čo je dôležité, o 4 až 5 mesiacov čakali poistenci dlhšie ako poistenci tých 2 súkromných zdravotných poisťovní.

Nenašli sme žiadne dostupné tvrdenie inštitútu INEKO, ktoré by tvrdilo to isté čo interpretuje V. Novotný. Podarilo sa nám nájsť Analýzu čakacích dôb , ktorú vypracoval inštitút HPI. V. Novotný na základe týchto informácii hovorí pravdu. Podobný výrok použil aj v O5M12, avšak tu použil slovo "niekedy" čo mení kontext výroku a je pravda, že niekedy sa čaká aj 3 roky. Čakacie lehoty uvádzané V. Novotným sú takto dlhé v jednom zariadení v prípade bedrového kĺbu resp. v dvoch zariadeniach v prípade kolenného kĺbu. Podľa analýzy HPI, čakajú poistenci VšZP na operácie kĺbov v priemere o 4-5 mesiacov dlhšie ako poistenci Union (najkratšie lehoty). Výrok V. Novotného hodnotíme v pozmenenom kontexte ako pravdivý. Analýza HPI presnejšie uvádza: Na totálnu endoprotézu (TEP) bedrového alebo kolenného kĺbu sa u nás v priemere (bez ohľadu na zdravotnú poisťovňu a zariadenie) čaká približne 15 mesiacov a na operáciu katarakty približne 3 mesiace Na TEP kolenného kĺbu najdlhšie čakajú poistenci VšZP (548 dní) a najkratšie poistenci zdravotnej poisťovni Union (392 dní) Na TEP bedrového kĺbu najdlhšie čakajú poistenci VšZP (518 dní) a najkratšie poistenci zdravotnej poisťovni Union (407 dní) Čakacia doba na totálnu endoprotéza bedrového kĺbu je v priemere 14 a pol mesiaca (s. 15). Je však pravdou, že v niektorých zariadeniach sa čakacie lehoty na výmenu bedrového kĺbu sa v FN Trenčín čaká takmer 3 roky (35,9 mesiaca) v FNsP Prešov takmer 2 a pol roka (29,9 mesiaca). Čakacia doba na totálnu endoprotéza kolenného kĺbu je v priemere 15 mesiacov (s.14). V niektorých zariadeniach sú čakacie lehoty na výmenu kĺbu takmer tri roky. Ide napríklad o FN Trenčín a FN Prešov (35,9 mesiaca). V UN BA Ružinov sa na tento zákrok čaká takmer 2 a pol roka (29,9 mesiaca). V prípade operácie bedrového kĺbu poistenci VšZP čakajú v priemere oproti poistencom v súkromnej poisťovni Union (najkratšie lehoty) o 111 dní dlhšie, čo sú takmer 4 mesiace. V prípade operácie kolenného kĺbu poistenci VšZP čakajú v priemere oproti poistencom v súkromnej poisťovni Union o 156 dní dlhšie, čo je niečo viac ako 5 mesiacov. Analýzy čakacích dôb (s. 19): "Na totálnu endoprotézu kolenného kĺbu čakajú najdlhšie poistenci Všeobecnej zdravotnej poisťovne, približne 18 mesiacov, čo je v porovnaní s Dôverou a Unionom, kde sa čaká približne 13 mesiacov, o 5 mesiacov viac. Aj na totálnu endoprotézu bedrového kĺbu čakajú najdlhšie poistenci Všeobecnej zdravotnej poisťovne, necelých 17 mesiacov, čo je v porovnaní s Dôverou a Unionom, kde sa čaká približne 13 a pol mesiaca, o necelé 4 mesiace viac ." Dátum zverejnenia analýzy: 05.11.2012 Naspäť Nahlásiť chybu

Analýzu čakacích dôb
Analýzy čakacích dôb


Ak sme povedali, že priemerný nárast bude 12 eur na mesiac a v januári to bolo 18 eur na mesiac, tak to vôbec nepopiera naše prognózy. My hovoríme priemerný rast na mesiac v priebehu roka.

Materiál IFP (.pdf) nepočíta nárasty pre jednotlivé mesiace, ale iba všeobecný mesačný/ ročný nárast výdavkov.

Materiál IFP


Počas prvej vlády Roberta Fica vznikol tlačový zákon, ktorý bol schválený v roku 2008. Médiá proti tomuto zákonu protestovali a vládnu koalíciu kritizovali. Treba ďalej pripomenúť, že Fico dlhodobo ignoruje niektorých novinárov a neodpovedá im na otázky (napr. Denník N a SME ), v poslednej dobe aj jeho tlačové konferencie sú len vyhláseniami , kde nie sú dovolené otázky. Výrok považujeme za nepravdivý.

Denník N
SME
vyhláseniami
167/2008 Z.z
zákon o úhrade
2012
zákon o niektorých opatreniach
Tlačový zákon
médiami
kritizovaný
pdf
titulnou stránkou
kritizovali
obmedzené
opakovane
zahraničné
súdil
stiahol
zažaluje


Slovenská republika zahlasovala za sankcie proti Rusku, ktoré v konečnom dôsledku neubližujú Ruskej federácii, ale ubližujú nám, Slovenskej republike.

Sankcie Západu a Európskej únie majú negatívny efekt na ruskú ekonomiku aj napriek tomu, že Rusko nezverejňuje všetky ekonomické ukazatele, alebo sú oprávnené dôvody na ich spochybňovanie. Pokles je evidentný v mnohých oblastiach ekonomiky s výnimkou exportu komodít, kde má Rusko vyššie príjmy kvôli stúpajúcim cenám. Sankcie síce ekonomicky ubližujú aj krajinám EÚ vrátane Slovenska, rozhodne však nie viac, ako Rusku, ktorého ekonomika bude podľa MMF tento aj budúci rok klesať na rozdiel od Slovenska či EÚ, výrok preto hodnotíme ako nepravdivý.

Po ruskej invázii na Ukrajinu prijala Európska únia niekoľko balíkov sankcií voči Ruskej federácii, aby nefinancovala vojenské výpady Ruska do susedných štátov a motivovala Rusko k ukončeniu vojny. Majú mať dlhodobý charakter a následky sa dostavia v dlhšom časovom horizonte.

Ruské autority prestali zverejňovať štatistiky týkajúce ekonomickej situácie. Nie sú dostupné ani štatistiky zverejňované ruskou centrálnou bankou o ruských medzinárodných rezervách a vláda odporúča spoločnostiam zdržať sa zverejňovania finančných správ do konca roku 2022. Akékoľvek hodnotenie vplyvu sankcií tak musí brať do úvahy tieto obmedzenia.

Avšak dopady sa prejavujú aj napriek snahám Ruska nezverejňovať štatistiky súvisiace s vývojom ruskej ekonomiky. Globsec identifikoval dopad sankcií hlavne v oblasti vývozu, dovozu, poklesu životnej úrovne, zníženie profitu z vývozu plynu a ropy a negatívne efekty umelého posilovania rubľa. Vedci z univerzity Yale hodnotia vplyv sankcií ešte vážnejšie , bez zrušenia sankcií bude podľa nich veľmi ťažké stav ekonomiky zlepšiť. Predikcie na rok 2022 počítajú s pádom ruského HDP o 6 až 8 percentuálnych bodov taktiež ruský import z EÚ klesol o viac ako 50 %. Celkové príjmy z predaja ropy a plynu stúpajú , pretože zatiaľčo klesá ich objem, prudko stúpajú ceny. Ruskú ekonomiku to však robí ešte závislejšou na svetových trhoch týchto komodít. Šéfka Ruskej centrálnej Banky Elvira Nabuillinna priznala , že narušenie dlhodobých ekonomických vzťahov bude mať negatívny vplyv.

Medzinárodný menový fond (MMF) napríklad predpokladá prepad ruskej ekonomiky o 6 % v roku 2022, zatiaľčo na Slovensku očakáva rast o 2,6 % a v Nemecku rast 1,2 %. Pôvodný odhad MMF z apríla bol dramatickejší, Rusku predpovedal prepad ekonomiky až o 8,5 percenta, v júli 2022 svoju predpoveď zmiernil. Predpoveď poklesu ekonomiky na rok 2023 však zhoršil z 2,3 na 3,5 %.

V konkrétnych odvetviach vidno vplyv sankcií jednoznačnejšie: podľa výskumu univerzity Yale z Ruska odišli firmy, ktoré tvorili až 40 % HDP. V niektorých oblastiach ekonomiky došlo k úplnému zastaveniu a Rusko nemá možnosť opäť získať firmy, produkty ani ľudí, ktorí ich vyrábali.

Globsec upozorňuje aj na dáta Rosstatu , ktorý informoval v máji 2022 o znížení výroby v niektorých sektoroch: napríklad výroba optických káblov sa znížila o 81 %, minibusov o 77 % či lokomotív o 63 %, chladničiek a mrazniček o 58 %. Jedná sa o odvetvia priemyslu, ktoré sú závislé na západných technológiách a know-how. Predaj áut klesol o 83 %. Kľúčové sú sankcie tiež v oblasti technológií, ktoré Rusko potrebuje pre vojenský sektor a zbrojenie. Analytici sa však zhodujú, že sankcie samotné nestačia na cieľ prinútiť Rusko zastaviť vojenskú agresiu.

Na druhej strane členské štáty EÚ tiež pociťujú negatívne dôsledky sankcií, najmä v cenách energií a potravín, s čím súvisí spomalenie ekonomického rastu. Podľa Európskej Centrálnej Banky miera negatívnych následkov by mala z dlhodobého hľadiska ustupovať, čo však závisí od dĺžky a intenzity vojny na Ukrajine. Jedným z následkov sankcií je aj prehĺbenie energetickej krízy, tú sa však Európska únia aj jednotlivé krajiny snažia zmierňovať .

Rusko na západné sankcie reagovalo preorientovaním sa na východný trh, avšak obchodné vzťahy s Indiou a Čínou plne nenahradia dlhodobo budovaný export do Európy. V auguste 2022 Rusko pálilo plyn na hranici s Fínskom, keďže ho nedokázalo predať.

Čast výroku o tom, že Slovensko hlasovalo za sankcie, je pravdivá.

Hoci presné posúdenie vplyvu sankcií na ekonomiku Ruska a Európskej únie je zložité, z dostupných dát sa jednoznačne nedá konštatovať, že neubližujú Rusku, ale ubližujú Slovensku, ako to tvrdí Ľuboš Blaha.

sankcií
prestali
Globsec
hodnotia
vážnejšie
počítajú
stúpajú
priznala
prepad
Slovensku
Nemecku
predpovedal
výskumu
Globsec
Rosstatu
klesol
Európskej Centrálnej Banky
zmierňovať
preorientovaním
Indiou
Čínou
nenahradia
pálilo


Tam sa nezhodneme asi, ani po konzultáciách, ktoré som mal a mal som konzultácie aj s pánom ministrom zahraničných vecí v tejto veci, čiže v tom vzťahu a hľadania, aby nevyšlo, nedošlo k napätiu medzi prezidentom parlamentom, parlamentom a vládou si myslím, že je to skôr dobré ako zlé.

Minister zahraničných vecí Mikuláš Dzurinda sa v novembri 2010 pre médiá vyjadril, že sú s prezidentom Gašparovičom v zahranično-politickej oblasti zohratí. "Ja mám pocity skôr dobré... A mám taký pocit, že si rozumieme aj preto, že pán prezident má záujem často konzultovať," vyjadril sa Dzurinda.

médiá


...ja sám som zvolený poslanec národnej rady, ktorý si akurát neuplatňuje mandát

Na základe oficiálnych výsledkov parlamentných volieb z roku 2016 a na základe rozhodnutia predsedu NR SR o vyhlásení nastúpenia náhradníkov na neuplatňované mandáty poslancov výrok hodnotíme ako pravdivý. Peter Pellegrini bol v parlamentných voľbách 5. marca 2016 zvolený za poslanca Národnej rady ako tretí v poradí za stranu SMER-SD, pričom získal 193 420 prednostných hlasov. Po voľbách sa Pellegrini stal podpredsedom vlády pre investície a informatizáciu. Mandát poslanca si z toho dôvodu na základe rozhodnutia predsedu Národnej rady z 24. marca 2016 neuplatnil, jeho náhradníkom sa stal Martin Nemky.

zvolený stal rozhodnutia


To, že je neustálé stěhování nákladné, je pravda, administrativa parlamentu odhaduje dodatečné náklady spojené se sídlem ve Štrasburku na 103 miliony eur.

Na základě informací z Usnesení Evropského parlamentu ze dne 20. listopadu 2013 o umístění sídel evropských institucí (2012/2308(INI)) označujeme výrok jako pravdivý. Česká verze usnesení (.pdf, str. 587) v poznámce pod čarou k bodu O. vysvětluje výpočet odhadu dodatečných ročních nákladů Evropského parlamentu díky jeho geograficky roztříštěné činnosti. Tyto celkové náklady se pohybují v rozmezí 156 až 204 milionů eur. Z nich odhad dodatečných nákladů štrasburského sídla tvoří skutečně Oldřichem Vlasákem uváděných 103 milionů eur. Dátum zverejnenia analýzy: 05.12.2013 Naspäť Nahlásiť chybu

usnesení


v pondelok budeme v Luxemburgu na zasadnutí Rady ministrov zahraničných vecí EÚ pre vonkajšie vzťahy a pribudol nám ďalší bod do agendy, a to je vlastne požiadavka alebo prosba predsedu EK Barrosa, aby sme spoločne zaujali stanovisko k listu prezidenta Putina a aby sme teda odpovedali ako jedným hlasom.

Dňa 14. apríla sa v Luxemburgu uskutoční zasadnutie Rady ministrov zahraničných vecí EÚ. Na tomto stretnutí (pdf) sa má dospieť aj k dohode v prípade spoločnej odpovedi na list V. Putina, adresovaný predstaviteľom 18 európskych krajín, ktoré z Ruska odoberajú plyn. Poľský minister zahraničných vecí Radoslaw Sikorski sa vyjadril , že sa tak má stať na základe žiadosti šéfa EK J.M.Barrosa.

stretnutí vyjadril


Zjednocovanie výberu daní a odvodov, čiže systém, ktorý má viesť k tomu, aby sa znížila administratívna náročnosť aj na strane štátu, ale predovšetkým na stane tých ktorí tie dane a odvody platia, tento systém robila a pokračovala v ňom aj naša vláda a boli by sme ho dokončili presne tak ako bol časovo naplánovaný práve v tomto období.

Agentúra SITA v júli 2007 písala: Nová vláda premiéra Roberta Fica plánuje pokračovať v presadzovaní myšlienky spoločného výberu daní a odvodov. "V záujme zjednodušenia správy, evidencie, ako aj zníženia administratívnej náročnosti vláda zjednotí miesto výberu daní a odvodov presunom výberu odvodov sociálneho poistenia na daňovú správu," uvádza sa v materiáli, ktorý by mal byť pracovnou verziou Programového vyhlásenia vlády." V septembri 2009 sa v správe SITA uvádza: Koncepciu reformy daňovej a colnej správy s výhľadom zjednotenia výberu daní, ciel a poistných odvodov schválila vláda Roberta Fica ešte v máji minulého roka (2008, pozn.). (...) Celá reforma je rozvrhnutá na dve fázy. V prvej fáze pod názvom UNITAS I. by sa mala zlúčiť daňová a colná správa a taktiež by sa mal vytvoriť systém riadenia a organizovania výberu štátnych príjmov prostredníctvom novej Finančnej správy SR. Zjednotenie výberu daní a ciel by tak malo byť reálne od začiatku roka 2013. V druhej fáze UNITAS II. predpokladá rezort financií zjednotenie výberu všetkých odvodov do jediného miesta výberu. "Takýto dvojfázový postup je potrebný vzhľadom na to, že dotknuté organizácie nie sú v súčasnosti pripravené na jednorazovú realizáciu tohto zámeru," uvádza rezort financií.

SITA

SITA


Napríklad ako menšinoví akcionár v Slovenských elektrárňach sme dokázali väčšieho akcionára donútiť k tomu, aby dostaval ďalšie dva bloky jadrovej elektrárne v Mochovciach. Aký bol výsledok? 4000 nových pracovných miest priniesla táto veľká investícia bez nároku na zdroje z verejných financií alebo na zdroje zo štátneho rozpočtu.

Od apríla 2006 je 66% vlastníkom Slovenských elektrární firma Enel SpA, Fond národného majetku SR vlastní 34%. Na dostavbe tretieho a štvrtého bloku elektrárne v Mochovciach sa začalo pracovať v roku 2008. Údaje o nových pracovných miestach sa v médiách mierne líšia, v zásade sa ale počet pohybuje okolo 4000. Ako informuje agentúra SITA v správe z januára 2011, "najviac ľudí by pri výstavbe malo pracovať v roku 2011, a to až štyri tisíc. Po dostavbe blokov vznikne 350 stálych pracovných miest. V roku 2008 SITA priniesla tieto čísla: "na dostavbe EMO by malo podľa minuloročných vyjadrení (rok 2007, pozn.) Aquilantiho pracovať priamo približne 3500 zamestnancov, pričom 2 tis. pracovných miest vytvoria subdodávatelia. V samotnej prevádzke 3. a 4. bloku by mali elektrárne zamestnať 250 ľudí." Čo sa donútenia väčšinového akcionára týka, je možné toto tvrdenie potvrdiť. Podľa ČTK i agentúry SITA V auguste 2008 R. Fico hrozil Enelu vyvlastnením, ak nedostavia Mochovce. V tejto rétorike ho podporil aj Slota.

vlastníkom dostavbe SITA SITA donútenia ČTK SITA


Táto vláda mala vo svojom programovom vyhlásení aj zmeny volebných predpisov.

O zmene volebných predpisov sa v programovom vyhlásení vlády píše v časti 4.2 Vnútorný poriadok a bezpečnosť, konkrétne pod hlavičkou "Verejná správa".

k kódex


Ak by bola pravda, že ste našli spálenú zem, takto to definujete, aj teraz ste to proste pred pár minútami povedali, ako je možné, že sme tesne pred voľbami, že sme si požičiavali s najmenšími, historicky najnižšími rizikovými prirážkami. To znamená, že riziko, ktoré vnímali finančné trhy, vôbec nezodpovedá tomu, čo hovorí pán minister.

Riziková prirážka (tzv. spread) na slovenské vládne 10-ročné dlhopisy oproti referenčným nemeckým dlhopisom bola podľa údajov Európskej centrálnej banky za posledných 10 rokov najnižšia v období druhej vlády Mikuláša Dzurindu, marci 2005 - bola vtedy nižšia oproti nemeckým o 10 bázických bodov. V období vlády Roberta Fica sa riziková prirážka slovenských dlhopisov pohybovala v rozpätí od 10 bázických bodov v júni 2007 do 180 bázických bodov v apríli 2009 nad nemeckými hodnotami. V priemere za celé obdobie od júla 2006 po júl 2010 predstavovala 86 bázických bodov, za obdobie druhej vlády Mikuláša Dzurindu (októbe 2002 - jún 2006) - v priemere 68 bázických bodov. Nebola teda historicky najnižšia. Daný výrok je nepravdivý.

údajov Európskej centrálnej banky


Čo bolo zlé, čo som videl práve na EFD a pánovi Farageovi, títo poslanci 48, sa mi zdá, sa postavili chrbtom.

Nie je pravdou, že sa počas hymny EÚ otočilo chrbtom až 48 poslancov. Chrbtom sa otočilo len 24 poslancov UKIP a jeden český europoslanec. Výrok preto hodnotíme ako nepravdivý. Členovia UKIP (24 poslancov) spolu s lídrom N. Farageom, sa otočili chrbtom k hymne. Viaceré zahraničné zdroje ( TU a TU ) uvádzajú len, že členovia UKIP sa otočili chrbtom. Čiastočne je to vidieť aj na fotke z EP. Le Pen a členovia Front National, spolu 23 poslancov , zostali sedieť , podobne ako členovia ECR. Chrbtom sa otočil otočil tiež český europoslanec Petr Mach z EFD. Na základe uvedených zdrojov bol počet poslancov, ktorí sa otočili chrbtom 25. Dátum zverejnenia analýzy: 08.07.2014 Naspäť Nahlásiť chybu

UKIP
otočili
TU
TU
fotke
poslancov
sedieť
otočil tiež


...a minulý rok pokles o 59 tisíc celkove nezamestnaných...

Podľa mesačných štatistík zverejnených na stránkach Ústredia práce, sociálnych vecí a rodiny bolo v decembri roku 2015 334 379 evidovaných uchádzačov o zamestnanie (z toho 286 825 disponibilných a 47 554 nedisponibilných). V decembri roku 2016 sa evidovalo 276 131 uchádzačov o zamestnanie, z toho 237 977 disponibilných a 38 154 nedisponibilných. Údaje sú platné ku koncu mesiaca. Za rok 2016 tak (ak provnávame údaje december 2015 - december 2016) ubudlo z evidencie 58 248 uchádzačov. Výrok hodnotíme ako pravdivý. Po overení výrokov ministra, ktoré odzneli v debate na TA3 , nás Tlačový odbor Ministerstva práce, sociálnych vecí a rodiny upozornil, že so slovami "minulý rok" resp. "v roku 2016" minister myslel obdobie od januára 2016 po najnovšie zverejnené údaje. V tomto prípade preto by sme mali porovnávať údaje o celkovom počte evidovaných nezamestnaných z januára 2016 a decembera 2016. V januári sa evidovalo 330 783 uchádzačov o zamestnanie, v decembri 2016 už spomenutých 276 131. Rozdiel tak činí 54 652. V tom prípade by ale išlo o nepravdivé tvrdenie.


Získali sme dve ceny EÚ za najlepšiu dopravnú bezpečnosť a zlepšenie dopravnej situácie.

Slovenská republika skutočne získala v roku 2014 cenu od Európskej rady pre cestovnú bezpečnosť. avšak o druhej zmieňovanej cene sme nedokázali nájsť žiadne informácie. Výrok z tohto dôvodu hodnotíme ako neoveriteľný. Za rok 2015 v EÚ zomrelo na cestách viac ako 26 000 ľudí,ako uvádza výročná správa bezpečnosti na cestách (PIN) od Európskej rady pre cestovnú bezpečnosť (European Transport Safety Council = ETSC). Rok 2015 sa tak zapíše ako ďalší "zlý" rok pre bezpečnosť na cestách. Oproti roku 2014 vzrástol počet usmrtených osôb napriek tomu, že si EÚ stanovila cieľ do roku 2020 znížiť počet úmrtí na polovicu. ETSC každoročne udeľuje ocenenia za dobré výsledky v oblasti cestnej bezpečnosti. V roku 2016 toto ocenenie získalo Nórsko. Slovensku sa podarilo tiež jedenkrát získať ocenenie, a to v roku 2014. Cenu konkrétne udelili prezidentovi policajného zboru – Tiborovi Gašparovi. Slovenská republika si vyslúžila ocenenie zrejme pre to, že sa jej podarilo výrazne znížiť počet usmrtených na cestách. V roku 2009 došlo k rapídnemu zníženiu a v roku 2013 sme dosiahli historické minimum s počtom 223 usmrtených osôb. Kaliňák sa však zmieňuje o dvoch cenách. Z dostupných informácii nám nie je známe, že by Slovenská republika získala nejakú ďalšiu cenu "za zlepšenie dopravnej situácie". Dátum zverejnenia analýzy: 08.12.2016 Naspäť Nahlásiť chybu

zomrelo Slovensku znížiť


Rodičovský príspevok... sme zaviedli tak pracujúcim ako nepracujúcim mamičkám, vy ste to zrušili.

Pravda, tento spôsob platí od prvého januára 2010. Pravdou je, že zamestnanosť pri vyplácaní RP nebola predtým zohľadňovaná (v tej miere, aby rozhodovala o vyplatení/nevyplatení).

spôsob platí


Treba vychádzať z toho, aká je realita ľudí v preddôchodkovom veku na Slovensku. Po prvé, nedožívame sa toho priemerného veku, ako viaceré krajiny západnej Európy.

Ján Richter hovorí pravdu. Na Slovensku sa skutočne nedožívame takého priemerného veku, ako viaceré krajiny západnej Európy. Správa " Health at a Glance: Europe 2010 " (pdf.) zahrňuje zdravotnícke údaje 31 štátov, konkrétne 27 členských štátov Európskej únie (EÚ) ako aj Islandu, Nórska, Švajčiarska a Turecka. Premerná dĺžka života pre celú EU je podľa tejto správy 80,8 u žien a 74,3 u mužov. Tu je prehľad údajov priemernej očakávanej dĺžky života pri narodení na Slovensku a v prvých piatich krajín západnej Európy, kde je táto hodnota najvyššia. muži ženy Slovensko 70,4 78,3 Francúzsko 77,2 84,4 Švajčiarsko 79,1 84,2 Španielsko 77,5 84,1 Taliansko 78,4 84,0 Island 79,8 83,3 Ponúkame na prehľad aj informácie OSN, dostupné na stránke francúzskeho Národného štatistického inštitútu pre ekonomické štúdie (Institut national de la statistique et des études économiques). Údaje ukazujú priemer z rokov 2005-2010.

Health at a Glance: Europe 2010
dostupné


…však im tam teraz (ruskí vojaci ukrajinským, pozn.) nechali za trištvrte miliardy, skoro za miliardu im tam nechali nové tanky, bojové vozidlá, muníciu.

Je pravdou, že pri poslednej ofenzíve Ukrajinskej armády zanechala Ruská armáda pri úteku veľké množstvo armádného arzenálu. Žiadne oficiálne zdroje však neurčili presnú hodnotu zanechanej ruskej vojenskej výbavy.

Niektoré odhady hovoria o 600$ miliónoch, iné všeobecne o stovkách miliónov.

Tvrdenie Kollára preto hodnotíme ako neoveriteľné.

hovoria iné


Úrad boja proti korupcii v spolupráci s Úradom špeciálnej prokuratúry odhalil významne prípady korupcie predstaviteľov verejného života, ako aj mimoriadne závažné prípady daňových podvodov.

Úrad boja proti korupcii na svojej stránke informuje o aktuálnych prípadoch korupčného chovania, ktoré vyšetruje. To, či sú tieto prípady významné, alebo mimoriadne závažné je na posúdení každého jednotlivca. Správa výsledkov činnosti Úradu pre rok 2011 však zatiaľ nebola vydaná, v hodnotení výsledkov práce polície za rok 2011 (.ppt) sa uvádza niekoľko príkladov z činnosti Úradu boja proti korupcii:

Príklady odhalených daňových podvodov:

informuje

prokurátorka OP Levice – si vypýtala úplatok 20 tisíc eur

prokurátor OP Trenčín – vypýtal si úplatok 5 tisíc eur

prokurátor OP Bratislava – neustálená výška úplatku – zabezpečenie prepustenia obvineného z väzby

ministerstvo dopravy – zamestnanec ministerstva si vypýtal úplatok 3 tisíc eur

ministerstvo práce, sociálnych vecí a rodiny – snaha ovplyvniť legislatívny proces

ministerstvo práce, sociálnych vecí a rodiny – sociálna implementačná agentúra

korupcia pri poskytnutí financií na dostavbu biatlonového štadiónu v Osrblí

daňové podvody Mikuláša V.

podvody okolo deaflympiády


...včera padli prvé výstrely na Ukrajine. Našťastie zatiaľ žiadne obete.

Podľa agentúry SITA , padli 8. marca 2014 (v čase vysielania prezidentskej relácie TA3 - to bolo včera) varovné výstrely do vzduchu s cieľom zabrániť vo vstupe členom pozorovateľskej misie Organizácie pre bezpečnosť a spoluprácu v Európe (OBSE) na krymské územie. Podľa informácií organizácie nebol nikto z viac ako 40-člennej neozbrojenej misie zranení. Nie je však pravdou, že by išlo o prvé výstrely na Ukrajine. Už počas protestov V Kyjeve sa strieľalo ostrou muníciou a bolo zabitých viacero ľudí. Ak by sme brali výrok Hrušovského od času obsadenia pozícii na Kryme proruskými vojakmi, podľa viacerých zdrojov ( BBC 4. marca 2014, SITA 4.marca 2014) prvé výstrely padli na leteckej základni Belbek u Sevastopolu zo strany proruských vojakov voči neozbrojeným ukrajinským jednotkám. Výrok preto hodnotíme ako nepravdivý.

SITA strieľalo BBC SITA


...máme už vyše 4000 priateľov slobody, ktorí sú registrovaní sympatizanti.

Počet sympatizantov strany SaS je dostupný naposledy z augusta 2015 , kedy toto číslo prekročilo 1 700. Nie je možné overiť, či sa počet "Priateľov slobody" dostal nad hranicu 4 000 ako tvrdí Poliačik. Výrok hodnotíme ako neoveriteľný.

augusta 2015
stránke
uviedol
článku


...ruská ekonomika a Rusko ako také je naozaj postavené na príjmoch, ktoré predovšetkým dostáva z predaja týchto surovín ako je ropa, ako je plyn. ...sú to miliardové príjmy, ktoré prichádzajú do rozpočtu.

Je pravdou, že miliardové príjmy do rozpočtu Ruskej federácie pochádzajú najmä z nerastných surovín ako je ropa a zemný plyn. Podiel exportu týchto surovín na štátnom rozpočte bol už v roku 2001 54,8 % a neustále sa zvyšoval.Výrok preto hodnotíme ako pravdivý.

Podľa e-polis.cz viac ako 70 % ropnej produkcie smeruje v súčasnosti na export, zvyšná časť sa spracúva priamo v krajine.Ruská federácia je vlastníkom najväčších rezerv zemného plynu na svete. V roku 2006 bolo Rusko najväčším producentom zemného plynu ako i jeho najväčším exportérom.Gazprom, štátom spravovaný plynárenský monopol, má v rukách 93% ruských a takmer 1/3 svetových rezerv zemného plynu a riadi sieť plynovodov v krajine. Je zároveň najväčším prispievateľom do štátneho rozpočtu, daňové poplatky spoločnosti predstavujú okolo 25 % daňových príjmov federácie.

e-polis.cz


Opravili sme rekordný počet bratislavských komunikácií, 250 kilometrov (...).

Na brífingu vo februári 2018 oznámil primátor Bratislavy Ivo Nesrovnal plán rozsiahlych opráv bratislavských komunikácií. V roku 2018 sa má podľa Nesrovnala dohromady opraviť 100 km ciest za celkovú sumu 16 miliónov eur. "To je ako keby sme opravili cestu Bratislava - Žilina" , priblížil Nesrovnal v rozhovore pre Televíziu Markíza. Oproti roku 2017 to má znamenať dvojnásobný nárast počtu kilometrov opravených ciest; 50 km ciest bolo podľa slov súčasného primátora opravených aj v roku 2016. Zoznam všetkých plánovaných opráv je dostupný na webe mesta v Pláne opráv cestnej a pešej infraštruktúry na rok 2018 - avšak v ňom nie je uvedená dĺžka opravovaných komunikácii. Na brífingu začiatkom júla 2018 Nesrovnal uviedol, že "doteraz sme opravili viac ako 60 kilometrov jazdných pruhov, čaká nás zvyšných 40". Z verejne dostupných zdrojov nie je možné dohľadať údaje o opravených komunikáciách za rok 2015 a 2014. Keďže v prípade sú dostupné len vyhlásenia Nesrovnala a nie oficiálne dokumenty potvrdzujúce počet opravených komunikácii, hodnotíme výrok ako neoveriteľný. Dátum zverejnenia analýzy: 05.11.2018 Naspäť Nahlásiť chybu

februári 2018
priblížil
webe mesta
júla 2018


Ďalší významný ukazovateľ je inflácia, teda to zdražovanie, ktoré bolo spôsobené predovšetkým zvýšením DPH.

Robert Fico už v minulosti odkazoval na negatívne dopady vládneho balíčku v súvislosti so zvyšovaním HDP a odkazoval sa priamo na štúdiu ministerstva financií, ktorá to mala dokazovať. Vzhľadom na tento fakt a na absenciu iných analýz využívame na overenie tohoto výroku práve spomínanú štúdiu ministerstva financií. Ako ukazujú obe analýzy MF SR, k inflácií významnou mierou prispeli najmä vonkajšie faktory ako rast cien potravín a ropy a to vo významnejšej role ako celkový vládny balíček, v ktorom sú započítané mimo DPH aj spotrebné dane a poplatky. Vývojom inflácie sa čiastočne zaoberajú dva komentáre z dielne Inštitútu finančnej politiky MF SR. Prvým z nich je Aktuálna makroekonomická prognóza (str. 3, .pdf) MF SR z 8. februára 2011. Druhou z nich je Životná úroveň zrejme stúpne napriek poklesu reálnej mzdy z júna 2011 (str. 4, .pdf). Prvý komentár:

Prognóza inflácie (HICP) sa v roku 2011 mierne znížila na úroveň 3,4% (pri použití CPI 3,5%, pozn.) v dôsledku nižších rastov regulovaných cien ako sa predpokladalo v septembrovej prognóze a nezavedenia vyššej spotrebnej dane z piva. Miera inflácie sa v priebehu roka 2010 zvyšovala iba mierne. K výraznejšiemu rastu inflácie by malo prísť v úvode roka 2011, kedy sa prejavia vyššie ceny energií, zvýšenie DPH na 20%, zvýšenie spotrebnej dane z tabakových výrobkov, zrušenie daňového zvýhodnenie pre biopalivá, zavádza sa poplatok pre štátne hmotné rezervy a likvidáciu jadrových palív a zvyšujú sa ceny diaľničných známok. Výrazný rast svetových cien potravín podľa FAO - World food price index v závere roka 2010 a historické maximá indexu z januára 2011 indikujú rast cien potravín aj v úvode roka 2011. Predpokladáme, že medziročný rast cien potravín by v roku 2011 mohol dosiahnuť z časti aj vďaka bázickému efektu lacných potravín v úvode roka 2010 hodnotu 6,1%. Zvýšenie DPH, spotrebných daní, poplatkov a zrušenia oslobodení by sa malo premietnuť do zvýšenia cien tovarov a služieb v roku 2011 príspevkom v celkovej výške 0,89 p.b. Príspevok zvýšenia DPH k inflácii tak predstavuje 0,4 p.b. , spotrebné dane s ostatnými faktormi 0,5 p.b. Druhý komentár:

Prognóza inflácie (CPI) sa v roku 2011 zvyšuje na úroveň 4,1% predovšetkým v dôsledku vonkajších faktorov ako rast cien potravín na svetových trhoch a vyššie ceny ropy, ktoré spôsobili plánované zvýšenia cien plynu (6,9%) a tepla (6%) od júla 2011. Za predpokladu stabilného vývoja vonkajšieho prostredia (predpoklad ropy, kurzu EUR/USD a svetových cien potravín z februára 2011) by došlo k úprave inflácie smerom nahor len o 0,1 p.b. z 3,5% na 3,6%. Ako ukazuje nasledujúca tabuľka, odhad dopadu vládneho balička na ceny zostal v nezmenenej výške 0,9 p.b. . Zvyšujeme príspevok rastu cien potravín o 0,1 p.b. vzhľadom na vývoj svetových cien FAO. Rozhodujúcou zmenou je však iný eurový vývoj ropy, ktorá zvyšuje náš odhad inflácie až o 0,5 p.b. (vyššia cena plynu, tepla a pohonných hmôt). Z toho samotný neštandardný júlový nárast cien plynu a tepla zvýši priemernú infláciu o 0,2 p.b. v roku 2011 a o 0,3 p.b. v roku 2012. Ak doslovne vykladáme výrok R. Fica, že zdražovanie bolo spôsobené predovšetkým zvýšením DPH (slovo predovšetkým značí viac ako 50% zvýšenia inflácie je spôsobené zvýšením DPH), tak jeho výrok musíme pokladať za nepravdivý (okrem DPH na infláciu pôsobili aj iné opatrenia vládneho balíčka. Analýzy uvádzajú, že z 0,9 p.b., ktorým sa vládny balíček podieľal na tvorbe inflácie, DPH zvýšila infláciu iba o 0,4 p.b. z celkového odhadu, 4,1%).

odkazoval sa

Aktuálna makroekonomická prognóza


Tá podpora (vstupu do Európskej únie, pozn.) bola, Maroš oprav ma, bola skoro 80 percent.

Podľa Eurobarometra bola podpora vstupu do EÚ pred referendom na úrovni 80% v januári, v marci sa toto číslo ešte zvýšilo na 82% resp 83% (v závislosti od prieskumu). Výrok teda hodnotíme ako pravdivý. Eurobarometer , 11. apríla 2003 (pdf.): "The proportion of those supporting EU accession has increased slightly from 80% in January to 82% in March." Eurobarometer , 4. apríla 2003 (pdf.): "Among the voters, 83 percent do support EU membership, whereas 12.8 percent intent to vote "no"."

Eurobarometer Eurobarometer


Vlastníme až stovky hektárov v dvoch  oblastiach, Kočišská a Medziháj.

Prostredníctvom webového portálu Základnej bázy údajov pre geografický informačný systém, ktorý zabezpečuje Úrad geodézie kartografie a katastra SR, sme vyhľadali obe oblasti. V oblasti Kočišská sme vytýčili úsek, v ktorom mesto Trnava vlastní viac ako 100 hektárov pôdy. Stačí ak prostredníctvom tohto linku v danej oblasti kliknete na ľubovoľný pozemok a objavia sa informácie o jeho vlastníkovi.To isté platí aj pre oblasť Medziháj , kde má mesto vo vlastníctve ešte viac hektárov pôdy, resp. väčšie pozemky vo výmere nad 250 hektárov. Výrok preto hodnotíme ako pravdivý.

portálu linku Medziháj


Od 9. júla odišlo z inštitúcie po personálnom audite 203 zamestnancov, tvrdí Úradu vlády SR. K 1. januáru 2011 tam zostáva pracovať 368 zamestnancov.

Úradu vlády
v septembri bolo prepustených
pokračuje


Dnes je inflácia, to znamená rast cien, niekde na úrovni okolo 2%, čo úplne zodpovedá priemeru Európskej únie.

Inflácia na Slovensku podľa Eurostatu dosiahla vo februári 2,2 % , teda približne 2 % , ako hovorí Robert Fico. Priemer miery inflácie krajín Európskej únie v tomto mesiaci je 2,0 % , celková miera inflácie krajín eurozóny bola na úrovni 1,8%. Robert Fico uvádza presné aktuálne údaje o miere inflácie na Slovensku a v EÚ. V marci 2013 dokonca pre Eurozónu podľa najnovšej správy Eurostatu (.pdf) klesla na 1,7 % . Počas posledného roku má miera inflácie klesajúcu tendenciu: Mesiac 4/2012 5/2012 6/2012 7/2012 8/2012 9/2012 10/2012 11/2012 12/2012 1/2013 2/2013 Slovensko 3,7 3,4 3,7 3,8 3,8 3,8 3,9 3,5 3,4 2,5 2,2 Európska únia 2,7 2,6 2,5 2,5 2,7 2,7 2,6 2,4 2,3 2,1 2,0 Eurozóna 2,6 2,4 2,4 2,4 2,6 2,6 2,5 2,2 2,2 2,0 1,8 Podľa Štatistického úradu (.pdf) SR bola miera inflácie v roku 2012 3,6%. Dátum zverejnenia analýzy: 08.04.2013 Naspäť Nahlásiť chybu

Eurostatu
správy Eurostatu
Štatistického úradu


Ale v prípade DPH, dnes to pán Konštiak povedal, že podľa neho ten dopad bude úplne minimálny a väčšinou sa to vôbec nepremietne, pretože ta konkurencia je veľká a jednoducho to jedno percento sa nemusí vôbec premietnuť do cien, čo neznamená, že do žiadnej z tých cien.

Pavol Konštiak ďalej v O5M12 povedal: Pretože keď si zoberiete, cenovú vojnu, ktorá už druhý je na Slovensku, to znamená zdravá konkurencia domácich a zahraničných firiem, ktorá vplýva na znižovanie cien. Dôkazom toho je, že to najcitlivejšie ceny potravín v minulom roku klesli o vyše 4% a v tomto roku je to podobne, to znamená, že sme druhý rok zaznamenávame defláciu v potravinách, tak ten nárast cien 1% nebude taký bolestivý ako so o ňom rozpráva.


Po privatizácii energetických blokov či to boli elektrárne, distribučné sústavy a či to boli plynárne došlo v niektorých prípadoch až k 400 % nárastu cien, čiže toto je prvý dôvod, prečo sú u nás tak vysoké ceny.

Opäť nevieme, ktoré ceny má eximinister na mysli, koncové alebo výrobné ceny. Navyše sa k tomu pridáva fakt, že hovorí o plynárňach, elektrárňach avšak nakoniec svoj výrok zužuje len na "niektoré prípady" . Takéto široké spektrum cien navyše v rôznych časových obdobiach, v obmedzenom čase nedokážeme overiť.


No ja som sa pani redaktorka poslaneckého prieskumu (vo Finančnej správe pozn.) nielenže zúčastnil, ale ja som ho priamo inicioval.

Ešte pred schválením poslaneckého prieskumu výborom pre financie a rozpočet to boli stovky pracovníkov finančnej správy, ktorí poukazovali na nefunkčnosť informačného systému. O deň skôr 14. februára 2012 poukázali na problémy aj poslanci SAS medzi ktorými bol aj J. Kollár a ktorý vyjadril obavy nad nefunkčnosťou systému. J. Kollár ako predseda výboru pre financie a rozpočet pre vážnosť situácie zvolal na štvrtok (16. februára) mimoriadne rokovanie finančného výboru, ktorého sa mal zúčastniť minister financií, zástupcovia daňovej správy a nespokojných zamestnancov. Poslanecký prieskum na Daňovom úrade v Bratislave 16. februára jednohlasne schválili členovia výboru NR SR pre financie a rozpočet. Predseda výboru J. Kollár konštatoval: "Výbor žiada vedúceho Úradu vlády SR, aby vykonal okamžitú kontrolu vo Finančnej správe SR." U uvedeného možno vyvodiť záver, že J. Kollár bol jedným z iniciátorov poslaneckého prieskumu. Výrok hodnotíme ako pravdivý. Dátum zverejnenia analýzy: 27.02.2012 Naspäť Nahlásiť chybu

poukazovali zvolal schválili


Reforma vymožiteľnosti práva: v NR SR bola schválená jedna z najväčších právnych reforiem od vzniku SR – rekodifikácia civilného práva procesného, ktorá vytvorí predpoklady pre efektívnejšie, rýchlejšie a spravodlivejšie súdne konanie.

Vláda skutočne ešte v decembri 2014 schválila najväčšie právne reformy od vzniku Slovenska. Konkrétne sa jedná o vládne návrhy zákonov na zmenu Správneho súdneho poriadku, Civilného sporového poriadku a Civilného mimosporového poriadku. Všetky návrhy sa týkajú civilného práva. NR SR však tieto zákony ešte neschválila, na schôdzi so začiatkom 5. mája budú všetky ešte len v druhom čítaní (pod číslom tlače 1333, 1334 a 1335). Výrok preto hodnotíme ako nepravdivý.

schválila čítaní platnosti


Aktuálne, keď som odchádzal z ministerstva pred 20 minútami (14.5.2020, pozn.), tak to bolo vyše 106.000.000 EUR (ekonomická pomoc štátu občanom pre koronakrízu - pozn.), my to priebežne si napočítavame a zhruba tak 1-2 razy do týždňa zverejňujeme ten objem pomoci.

Ministerstvo práce, sociálnych vecí a rodiny pre portál Demagóg.SK uviedlo, že v rámci tzv. Prvej pomoci (slovenskej verzie nástroja Kurzarbeit) vyplatilo k 15. máju (dňu nahrávania relácie) 31 800 532,13 eur. „ V ďalších cca 74,5 miliónoch je zahrnutá pandemická PN a OČR, predĺžená podpora v nezamestnanosti, predĺžený rodičovský príspevok, odpustenie odvodov na sociálne poistenie, humanitárna pomoc občanom a právnickým osobám, pomoc v hmotnej núdzi. Ide o už vyplatenú, ale aj plánovanú pomoc,” dodal rezort. Spolu tak štát firmám, podnikateľom a zamestnancom v súvislosti s pandémiou k 15. máju vyplatil 106 300 532,13 eur. Aktuálne čísla ministerstvo pravidelne zverejňuje na svojom webe. Tvrdenie Milana Krajniaka preto hodnotíme ako pravdivé.

zverejňuje


Prinášame teraz obedy pre deti v základných školách, prinášame teraz zdvojnásobenie aj vianočného príspevku...

Dňa 5. júna 2018 predstavil Robert Fico tri sociálne opatrenia, ktoré chce strana SMER-SD presadiť v roku 2019. Prvým z týchto opatrení je stravné zadarmo pre deti v poslednom ročníku materských škôl a pre deti na základných školách. Opatrenie je naplánované na začiatok roka 2019 a malo by stáť 106 miliónov eur. Ďalším zo sociálnych opatrení je zdvojnásobenie vianočného príspevku pre poberateľov nižších dôchodkov, pričom dvojnásobná výška vianočného príspevku by sa mala zaviesť od decembra 2019. Zdvojnásobenie sumy vianočných príspevkov má štát stáť 75 miliónov eur. Výrok hodnotíme ako pravdivý.

predstavil


Potom ste boli v Amerike, nakupovali ste F-16, nakupovali ste tieto systémy, kupovali ste Black Hawky, dokonca za fotku s Obamom ste sem doniesli 10 tých najťažších teroristov z Guantánama, týmto sa ohrozuje bezpečnosť Slovenska, pán Fico.

Druhá vláda Roberta Fica a vláda Petra Pellegriniho Slovensko schválili kúpu deviatich vrtuľníkov UH-60M Black Hawk a 14 stíhačiek F-16 Block 70/72. Slovensko prijalo osem väzňov zo zariadenia v Guantáname a to na základe dohody s vládou USA, prví väzni prišli na Slovensko v roku 2010. Išlo však o osoby, ktoré neboli podozrivé či obvinené z trestného činu terorizmu. Slovensko pritom nebolo jedinou krajinou, do ktorej USA väzňov premiestnilo, Barack Obama prijal Roberta Fica v roku 2013, teda 3 roky potom, čo Slovensko dohodu uzavrelo. Spájanie týchto dvoch udalostí hodnotíme ako zavádzajúce.

Ministerstvo obrany SR v roku 2015 obstaralo deväť vrtuľníkov typu UH-60M Black Hawk. V tom čase ministerstvo viedol nominant strany SMER-SD, Martin Glváč. Postup rezortu obrany bol kritizovaný pre nedostatočnú transparentnosť, keďže ministerstvo nevyhlásilo otvorenú súťaž.

V roku 2018 rezort obrany pod vedením nominanta SNS Petra Gajdoša schválil nákup 14 stíhačiek typu F-16 Block 70/72, vyrobených americkou spoločnosťou Lockheed Martin. O spôsobe obstarania stíhačiek prejavil pochybnosti Úrad pre verejné obstarávanie (ÚVO), keďže ministerstvo obrany malo niektoré náležitosti týkajúce sa tejto kúpy tajiť. Pochybnosti vtedy ÚVO nezistil a vec postúpil Najvyššiemu kontrolnému úradu (NKÚ). Ten v analýze z júna 2021 zhodnotil, že nákup nebol opodstatnený.

Podľa tlačovej správy rezortu obrany USA, Slovensko v roku 2009 s USA vytvorilo vzájomnú dohodu o prevzatí niekoľkých väzňov z amerického väzenského tábora v Guantáname. Táto bola súčasťou širšieho rámca transatlantickej spolupráce , v rámci ktorej Spojené štáty presídlili do európskych krajín istý počet väzňov. Na územie Slovenska prišli prví väzni v januári 2010. V najbližších rokoch SR postupne prijala celkovo osem bývalých väzňov.

V roku 2014, pri príležitosti prijatia posledných dvoch z nich sa hovorca Ministerstva vnútra SR Peter Lazarov vyjadril nasledovne: „Tak ako v prípade prvých transportov, aj v tomto ide o osoby, ktoré nikdy neboli podozrivé a ani obvinené z trestného činu terorizmu a pre Slovensko nepredstavujú žiadne bezpečnostné riziko.” TASR upresňuje , že: „podľa amerického denníka New York Times uniknuté spisy týchto troch väzňov ukazujú, že armáda USA najneskôr v roku 2003 dospela k záveru, že nie sú spojení s al-Káidou ani s niektorým z lídrov Talibanu.“ V spojitosti s týmito osobami je preto označenie „najťažší teroristi“ nesprávne.

Vtedajšieho predsedu vlády SR Roberta Fica prijal Barack Obama v novembri 2013. Obsah stretnutia bol zameraný na širšiu bezpečnostnú spoluprácu SR s USA.

Dohody o spolupráci v rámci prevzatia väzňov zo zariadenia v Guantáname USA uzatvorilo aj s mnohými inými európskymi štátmi. Nie je náležité hodnotiť prijatie väzňov Slovenskom ako splatenie osobných záväzkov vtedajšieho premiéra SR voči americkému prezidentovi, resp. vláde. Spájať návštevu Roberta Fica s prijatím väzňov je zavádzajúce.

obstaralo
kritizovaný
nevyhlásilo
schválil
prejavil
analýze
tlačovej správy
spolupráce
vyjadril
upresňuje
prijal


Dostali sme sa do situácie, že na drvivej väčšine škôl sa bude normálne učiť (počas štrajku, pozn.)

Podľa Ústavu informácií a prognóz školstva je na Slovensku skoro 7000 školských zariadení , ktoré by sa mohli zapojiť do štrajku. Počítali sme do toho aj materské školy, špeciálne školy, zuš-ky a ďalšie zariadenia, ktoré vykonávajú pedagogickú činnosť a môžu sa zapojiť do štrajku. Podľa Iniciatívy slovenských učiteľov je do štrajku zapojených 11 839 učiteľov z 763 škôl. Z toho vyplýva, že z niektorých škôl sa zapojili len jednotlivci. Podľa informácií TASR bolo 25. januára zavretých 301 škôl. Ostatné školy fungovali v provizórnom režime. Výrok hodnotíme ako pravdivý, keďže počet škôl zapojených do štrajku je minimálny.

7000 školských zariadení
Iniciatívy slovenských učiteľov
TASR


A je fakt, je to číslo, ktoré sa nedá opomenúť, je ten, že táto vláda zadlžuje väčšou dynamikou, ako to bolo v čase svetovej finančnej krízy.

Podobný výrok sme už overovali, keď R.Fico v diskusnej relácii O 5 minút 12 (12.júna 2011), povedal: "...prvý sľub, zastaviť zadlžovanie, nielenže ste ho nezastavili, vy ho prehlbujete to zadlžovanie, je ešte ďalej." Výrok sme označili na pravdivý, nakoľko je pravda, že výška verejného dlhu sa zvyšuje. S dynamikou rastu dlhu sa však dá polemizovať.

O 5 minút 12
INEKO
Peter Goliaš, INEKO


A plus je k tomu informácia predsedníčky senátu, predsedu špeciálneho trestného súdu, že tie informácie, ktoré zazneli sú ešte nepravdivé, takže na jednej strane niekto šíri informácie, čo samo osebe nie je v poriadku, aké to hlasovanie bolo, pretože je tajné a na druhej strane sa tu vyjadruje predseda aj predsedníčka senátu, že ale to, čo znie verejnosťou je nepravdivé.

DenníkN po vynesení oslobodzujúceho rozsudku pre Kočnera a Zsuzsovú vo veci objednávky vraždy Jána Kuciaka informoval o tom, ako hlasovali sudcovia v senáte. Podľa novín o nevine rozhodli Ivan Matel a Rastislav Stieranka, predsedníčka senátu Ružena Sabová mala byť proti. á Predseda Špecializovaného trestného súdu Ján Hrubala neskôr sprostredkoval vyjadrenie Sabovej, že hlasovanie sa neudialo tak, ako ho opísal DenníkN a informácie o ňom sú nepravdivé. Hlasovanie členov senátu je neverejnou informáciou. Podľa Trestného poriadku sú všetci prítomní povinní zachovať o obsahu hlasovania mlčanlivosť . Verejná nie je ani zápisnica o hlasovaní. Tvrdenie Márie Kolíkovej preto hodnotíme ako pravdivé.

informoval mala neudialo mlčanlivosť zápisnica


... a teraz si pozreli iné voľby, ja neviem voľby napríklad županské, tak tam vyše 65 tisíc voličov som dostal len v Bratislave.

Pavol Frešo dosiahol vo voľbách do orgánov samosprávnych krajov ako kandidát za predsedu bratislavského samosprávneho kraja v roku 2009 presne 66 163 hlasov vo všetkých 18 bratislavských volebných obvodov. V týchto obvodoch sa nachádzajú nielen mestské časti Bratislavy, ale aj okolité obce. Nie je preto pravdou, že Pavol Frešo dosiahol v druhom kole vyše 65 tisíc hlasov len v Bratislave. V prvom kole vo voľbách do orgánov samosprávnych krajov získal Pavol Frešo 41,29 % hlasov zo všetkých 18 volebných obvodov, čo predstavuje 42 794 hlasov. Jeho hlavný súper Vladimír Bajan dosiahol v prvom kole 29,49 % hlasov, približne 30 569 hlasov. Obaja kandidáti postúpili do druhého kola. Pavol Frešo získal v druhom kole 60,5 % hlasov zo všetkých 18 volebných obvodov, čo predstavuje 66 163 hlasov a tak porazil svojho hlavného súpera Vladimíra Bajana, ktorý dosiahol 39,49 % hlasov, približne 43 187 hlasov. Pavol Frešo síce dosiahol viac ako 65 tisíc hlasov ale nebolo to len v Bratislave ale aj po započítaní hlasov z okolitých obcí. Volebných obvodov pri voľbách do VUC bolo 18 , popis jednotlivých mestských častí a okolitých obcí spadajúcich pod konkrétny obvod nájdete tu - pod Bratislavu spadajú obvody 1 až 8. Štatistický úrad počet získaných hlasov pre jednotlivé obvody nezverejnil, vzhľadom na vyššie uvedené ich ale bude menej ako "vyše 65 tisíc". Dátum zverejnenia analýzy: 30.04.2012 Naspäť Nahlásiť chybu

prvom kole
druhom kole
bolo 18
mestských častí
nájdete tu


Chcem povedať, že sme za rok a pol dali do výstavby 56 kilometrov ciest na základe kritérií.

Uvádzame výpočet diaľnic a rýchlostných ciest, ktoré zahájila (sú v realizácií) vláda I. Radičovej (júla 2010). V roku 2010 bolo zahájených v plnom profile 14,190 km a v polovičnom profile 5,210 km diaľnic.- R4 Košice - Milhosť 14,190 km - D1 Jablonov - Studenec (druhý profil) 5,210 km V roku 2011 bolo zahájených v plnom profile 36,667 km diaľnic.- D1 Jánovce - Jablonov 9,000 km - D1 Dubná Skala - Turany 16,450 km - D1 Fričovce - Svinia 11,217 km Len na doplnenie, úsek D1 Jánovce - Jablonov II. úsek 9,541 km je vo fáze prípravy. Taktiež je dôležité dodať, že v úsekoch Dubná Skala - Turany a Fričovce - Svinia boli zmluvy s hotoviteľom podpísané koncom októbra resp. v novembri 2011. Čo sa týka úseku Dubná Skala - Turany, 11. novembra 2011 bol položený základný kameň, čo sa dá považovať za začiatok výstavby a stavebných prác. Podobný scenár nastal aj v prípade úseku Fričovce - Svinia, keď bol 24. novembra 2011 položený základný kameň, čo opäť považujeme za začiatok výstavby a stavebných prác. Spolu za roky 2010 a 2011 je to 50,857 km diaľnic a rýchlostných ciest v plnom profile a 5,210 km v polovičnom profile. Spolu 56,067 km diaľnic a rýchlostných ciest. J. Figeľ uvádza správne počet kilometrov, ktoré zahájila vláda I. Radičovej - 56 km.

zahájených
zahájených
bol položený
položený


Počkajte, nebola 6,3, zase vidíte, hráte sa tu na múdreho a neviete, 5,2% (dlhodobá udržateľnosť verejných financií 2020, pozn.).

Podľa údajov Rady pre rozpočtovú zodpovednosť bol začiatkom februára 2020 - teda pred vplyvom pandémie na verejné financie - ukazovateľ dlhodobej udržateľnosti na úrovni 5,4% HDP (nie 5,2%). Koncom februára - už po prepuknutí krízy - sa zvýšil na 6,7% HDP. (nie na 6,3%). Ladislav Kamenický a Igor Matovič sa pri údaji o februárovej udržateľnosti verejných financií navzájom spochybňovali, ani jeden z nich pritom neargumentoval presným číslom. Demagóg.SK oslovil oboch politikov so žiadosťou o vyjadrenie, pri ktorej mohli uviesť zdroj pre svoje čísla. Ani jeden z nich nereagoval. Preto pri týchto ich (dvoch) tvrdeniach Demagóg.SK neuplatňuje štandardnú toleranciu, do ktorej by sa údaj Ladislava Kamenického ešte zmestil, ale hodnotí jeho tvrdenie s ohľadom na výmenu s Igorom Matovičom ako už nepravdivé.

údajov


Na druhej strane, trestnoprávny postih za čo i len jednorazové užitie marihuany je postavený na úroveň usmrtenia z nedbanlivosti či zneužitia tvrdých drog, pokiaľ ide o výšku trestu, pričom nebezpečnosť týchto konaní pre spoločnosť je omnoho vyššia.

Podľa § 149 Trestného zákona sa Usmrtenie definuje nasledovne: (1) Kto inému z nedbanlivosti spôsobí smrť, potrestá sa odňatím slobody až na tri roky. (2) Odňatím slobody na dva roky až päť rokov sa páchateľ potrestá, ak spácha čin uvedený v odseku 1 a) závažnejším spôsobom konania, alebo b) na chránenej osobe. (3) Odňatím slobody na štyri roky až desať rokov sa páchateľ potrestá, ak spácha čin uvedený v odseku 1 na viacerých osobách preto, že hrubo porušil predpisy o bezpečnosti práce alebo dopravy alebo hygienické predpisy. (4) Rovnako ako v odseku 3 sa páchateľ potrestá, ak v súvislosti so svojím zamestnaním, povolaním, postavením alebo funkciou alebo ako vodič dopravného prostriedku spôsobí v stave vylučujúcom spôsobilosť vykonávať takú činnosť, ktorý si privodil vplyvom návykovej látky, inému z nedbanlivosti smrť. (5) Odňatím slobody na sedem rokov až dvanásť rokov sa páchateľ potrestá, ak činom uvedeným v odseku 4 spôsobí z nedbanlivosti smrť dvoch alebo viacerých osôb.

Trestného zákona


Za prvej Ficovej vlády začal pokles výberu DPH najmä v rokoch 2007 - 2008.

I. Štefanec síce správne uvádza, že strata z výberu DPH zacala rást pocas prvej vlády Roberta Fica, no na druhej strane, nesprávne uvádza roky v ktorých mal byt pokles výberu DPH najvyšší. I. Štefanec pracuje so správnymi údajmi, no nesprávne ich interpretuje. Výrok preto hodnotíme ako zavádzajúci. Vyplýva to z analýzy Inštitútu financnej politiky. Celková strata príjmov, % z teoretickej DPH (s.19): Rok Celková strata príjmov v % z teoretickej DPH 2002 19,7 2003 15,2 2004 20,9 2005 18,2 2006 25,2 2007 29,5 2008 29,4 2009 35,4 2010 35,9 Z tabulky je zrejmé, že v rokoch 2006 až 2010 sa celková strata na DPH kontinuálne zvyšovala a v roku 2010 dosiahla maximálne hodnoty. Údaje za rok 2011 nie sú zverejnené. Strata príjmov z výberu DPH síce mierne vzrástla aj za vlády M. Dzurindu v roku 2004, no o rok neskôr opät klesla. I. Štefanec však nesprávne uvádza roky kedy môžeme hovorit o najväcšom poklese vo výber DPH. Najväcší pokles vo výbere DPH oproti predchádzajúcemu roku, nastal v rokoch 2006 (7 p.b.) a v roku 2009 (6 p.b.). Je potrebné dodat, že až od júla 2006 zacala fungovat prvá vlády R. Fica. Slovenský rozhlas vo svojom príspevku (15. marca 2012) uvádza k analýze Inštitútu financnej politiky Ministerstva financií SR, vyjadrenie J. Tótha: "Pokial by sa úniky DPH dostali na úroven priemeru Európskej únie, vyzbieralo by sa viac ako miliarda eur navyše, co je 1,6 % HDP. Výber DPH sa podla zistení inštitútu prudko zhoršuje od roku 2006 . Ján Tóth: „Zatial co celková strata pri výbere DPH bola za roky 2000-2005 stabilne okolo 18 %, táto danová strata zacala relatívne prudko rást - až na úroven 36 % v roku 2010 (co predstavuje 2,3 mld. Eur, pozn.).“ Dátum zverejnenia analýzy: 03.12.2012 Naspäť Nahlásiť chybu

analýzy príspevku


Keď došlo k vojne v Iraku, ja som nezaváhal a som stiahol vojakov z Iraku.

Slovenskí vojaci sa z Iraku vrátili v roku 2007, Robert Fico v roku 2006 hovoril , že ak ich strana zostaví vládu, vojakov z Iraku stiahnu. Koncom roka 2006 vláda informovala, že vojaci budú stiahnutí vo februári 2007.

Exminister obrany a vtedajší poslanec SDKÚ-DS Juraj Liška v tej dobe povedal, že neevidujú negatívne komentáre zo zahraničia. Ficova vláda v roku 2006 pripravovala odchod slovenských vojakov z Iraku. V roku 2007 ho vojaci opustili .

vrátili hovoril zahraničia. Iraku. opustili


Väčšinou je to demokratické, takže ja si myslím, že je to absolútne v poriadku a jediným ústupkom je naozaj to, že sa nehrá každý pondelok hymna, ale ako som povedal, všetko ostatné tam (v zákone na podporu vlastenectva, pozn.) je a to je dôležité.

Nie je to jediný ústupok. Ako je uvedené vyššie v texte, na rozdiel od pôvodného zákona, štátni zamestnanci nemusia skladať sľub vernosti Slovenskej republike.


Európsky mechanizmus pre stabilitu nie je ako Medzinárodný menový fond. V prvom rade je náš vklad v násobkoch vyšší...

M. Chren nehovorí pravdu ak uvádza, že príspevok resp. vklad do trvalého eurovalu (ESM) je niekoľkonásobne vyšší ako do MMF. Tento príspevok by bol vyšší len ak by sme do príspevku započítali aj garancie Slovenska v trvalom eurovale. Príspevok Slovenska do MMF je 427,5 miliónov SDR ( Special Drawing Rights ) čo predstavuje 516,39 mil. eur. Podľa zmluvy o trvalom eurovale platíme v hotovosti celkovo 659 miliónov eur v hotovosti. Martin Chren uvádza, že náš vklad do trvalého eurovalu je niekoľkonásobne vyšší ako do MMF. Akberieme do úvahy vklady v hotovosti tak to nie je pravda. M. Chren má ma mysli celkové podiel Slovenska v trvalom eurovale v objeme 5,768 mld. eur. Tieto garancie predstavujú oproti príspevku Slovenska do MMF 11-násobok. Takáto argumentácia je však zavádzajúca, keďže v prípade podielu Slovenska v trvalom eurovale nejde len o hotovosť, ale z väčšej časti o garancie, ktoré môžu ale nemusia byť uplatnené. Dátum zverejnenia analýzy: 25.06.2012 Naspäť Nahlásiť chybu

Special Drawing Rights

zmluvy


Je to vyše sto tisíc subjektov proste bude podliehať tejto daňovej licencii.

Na základe údajov, ktoré uviedol minister financií v rozprave a taktiež na základe údajov ŠÚ SR, je pravdou, že daňová licencia, ktorú budú platiť právnické osoby, sa dotkne viac ako 100 tisíc subjektov. Výrok hodnotíme ako pravdivý. Konkrétne číslo koľko subjektov sa daňová licencia dotne neuvádza dôvodová správa k novele o dani z príjmov, ktorá zavádza daňovú licenciu. Dôvodová správa zákona neobsahuje presné počty ani vo svojej osobitnej ani vo všeobecnej časti a konkrétne číslo nie je uvedené ani v Doložke vplyvov zákona , kde sa uvádza len veta ,,všetky PO, SZČO a zamestnávatelia" . Novela o dani z príjmov zavádza viaceré zmeny nielen daňovú licenciu. Nie všetky kategórie sa dotýka zavedenie daňových licencií. Podľa §46b daňové licencie platia právnické osoby. Sám predkladateľ a zároveň minister financií v uvádzaní tejto novely povedal : " Od roku 2006 stúpol počet eseročiek na dvojnásobok. Bolo ich niečo pod 80 tisíc, teraz je ich skoro 140 tisíc. Ak hovoríme ešte o, o tom období medzi rokom 2006 a 2013 alebo 2011, aby som hovoril po pravde, lebo tie dáta posledné vyhodnocované boli v roku 2011, tak od tohto roku 2006 vrástlo počet firiem s nulovou v daňou o takmer 40 tisíc subjektov, o 40 tisíc, z 52 tisíc na 92 tisíc." Podľa Štatistického úradu SR , ktorý vo svojich podkladoch overuje ukazovatele ekonomického vývoja za regióny, medzi inými aj ich organizačnú štatistiku, ktorej súčasťou je tabuľka evidencie počtu podnikateľských subjektov v jednotlivých krajoch. Ku koncu roka 2012, teda ešte pri sadzbe dani z príjmu právnických osôb na úrovni 19%, bol počet podnikateľských subjektov, teda firiem na úrovni 164 771 podnikov . Dátum zverejnenia analýzy: 09.12.2013 Naspäť Nahlásiť chybu

novele
osobitnej
všeobecnej
Doložke vplyvov zákona
povedal
Štatistického úradu SR


Veď ten pozmeňovací návrh predkladá pán Gašpar, ktorý sám je trestne stíhaný a keby tá novela prešla, on je toho hlavný zástanca v parlamente, tak, že on nemusí čeliť spravodlivosti.

Tibor Gašpar je predkladateľom pozmeňujúceho návrhu k novele Trestného zákona a zároveň obžalovaným v kauze Očistec a Fatima a obvineným v kauze Ezekiel 7. Zníženie sadzieb trestov z novely a pozmeňujúceho návrhu sa v prípade uznania viny budú týkať aj jeho. Výrok preto hodnotíme ako pravdivý.

Poslanec za vládnu stranu SMER-SD Tibor Gašpar čelí obžalobe v kauze Očistec zo založenia, zosnovania a podporovania zločineckej skupiny, podplácania, prijímania úplatku a zo zneužitia právomoci. Obžalobe zo zneužitia právomoci čelí aj v kauze Fatima . V kauze Ezekiel 7 je obvinený z podplácania.

Pôvodne navrhnutá novela znižovala hranice trestných sadzieb aj pri trestných činoch, ktoré mal spáchať Gašpar. Pozmeňujúci návrh predložený Tiborom Gašparom, oproti súčasne platným sadzbám podobne znižuje sadzby trestov v oblasti zneužitia právomoci a korupcie. Po schválení sa tak budú v prípade dokázania viny dotýkať aj Gašparových prípadov.

Denník SME preto poukázal na možný konflikt záujmov. Gašpar sa odvoláva na prezumpciu neviny, na základe ktorej podľa neho nie je v konflikte záujmov a má právo vykonávať funkciu poslanca a predkladať návrhy ( od 11:20 ). Aj po schválení novely Trestného zákona bude naďalej čeliť stíhaniu. V prípade dokázania viny a po schválení novely sa mu bude vymeriavať výška trestu podľa znížených sadzieb.

kauze Očistec
kauze Fatima
Ezekiel 7
znižovala
predložený
poukázal
od 11:20


...hovoríme približne o 10% celkovej dotácie (na bezplatnú vlakovú dopravu, pozn.), ktorá ide do osobnej dopravy...

Ministerstvo dopravy a výstavby SR podľa schváleného rozpočtu na rok 2018 plánuje vynaložiť na železničnú osobnú dopravu 218 mil. eur. Náklady na bezplatnú vlakovú prepravu sa pohybujú okolo sumy 13 mil. eur, čo predstavuje iba 4,6 % z celkovej dotácie na železničnú osobnú dopravu. Výrok preto hodnotíme ako nepravdivý. Odhadovaná výška celkových štátnych dotácií na železničnú dopravu by mala v roku 2018 dosiahnuť až 490,5 mil. eur. Ministerstvo dopravy a výstavby SR podľa schváleného rozpočtu plánuje vynaložiť na prevádzkovanie železničnej infraštruktúry 272,5 mil. eur a na železničnú osobnú dopravu 218 mil. eur. Na základe zmluvy o prevádzkovaní železničnej infraštruktúry so Železnicami Slovenskej republiky (ŽSR) majú dotácie dosiahnuť tradične 272,5 mil. eur a podľa zmlúv o dopravných službách vo verejnom záujme pre železničnú osobnú dopravu s dvoma dopravcami 218 mil. eur. Pre ŽSR je v budúcom roku z uvedenej sumy 272,5 mil. eur určených, tak ako doteraz, na zmluvu o prevádzkovaní železničnej infraštruktúry 250 mil. eur a na kompenzáciu finančných dopadov vyplývajúcich zo zníženia poplatku za prístup k železničnej infraštruktúre 22,5 mil. eur. Národný osobný vlakový doprava ŽSR môže znovu počítať s podporou štátu v objeme 209,56 mil. eur a súkromný prepravca RegioJet, a. s., má na prevádzku osobnej dopravy na trati Bratislava – Dunajská Streda – Komárno dostať opäť 8,44 mil. eur. Dátum zverejnenia analýzy: 24.09.2018 Naspäť Nahlásiť chybu

osobnú
prepravu
štátnych dotácií


Doteraz máme 170 000 utečencov, ktorí prišli pred vojnou pred tým mierumilovným Putinom, pán Danko. Utiekli zo svojich krajín. 170 000 na naše územie. Keď si zoberieme situáciu, že Slovensko je 8× menšie ako Poľsko, tak na jedného obyvateľa máme taký istý počet utečencov na Slovensku ako majú Poliaci.

Podľa informácií Polície Slovenskej republiky od vypuknutia konfliktu do času vysielania relácie prekročilo hranicu Slovenskej republiky s Ukrajinou približne 173 tisíc ľudí. Do toho istého času vstúpilo na územie Poľska približne 1,5 milióna utečencov z Ukrajiny.

Slovensko má podľa výsledkov najnovšieho sčítania obyvateľov z roku 2021 5 449 270 obyvateľov. V Poľsku žije viac ako 38 500 000 obyvateľov. To znamená, že Slovensko zatiaľ prijalo 3,1 ľudí na 100 obyvateľov, zatiaľ čo Poľsko prijalo 3,9 ľudí na 100 obyvateľov.

Uvedené počty rádovo sedia a preto môžeme tento výrok uznať ako ešte pravdivý.

prekročilo vstúpilo sčítania žije


Dva návrhy koaličné, to sú odlišné návrhy. My zavádzame istý sankčný mechanizmus v prípade, ak predsa len sa rozhodne občan Slovenskej republiky nadobudnúť štátne občianstvo iného štátu a v tom prípade sa snažíme návrhom zákona zamedziť, aby takýto občan mohol byť zamestnaný v policajnom zbore, Slovenskej informačnej službe, v bezpečnostných zložkách, aby mohol byť zamestnaný...

Návrh na novelu zákona o štátnom občianstve predložili 19. októbra poslanci Gábor Gál (Most-Híd), Pavol Kubovič (SDKÚ-DS) a Szilárd Somogyi (Sas) . Strana KDH sa k tejto iniciatíve nepridala, pretože nesúhlasí s odstránením finančných sankcií. Daniel Lipšic preto pripravuje vlastný návrh novely zákona.

Daniel Lipšic


Ta kauza, (kauza ponúknutia úplatku I.Matovičovi, pozn.) ak vyšla von, ja som išiel podať trestné oznámenie na Generálnu prokuratúru, ani táto kauza nebola vyšetrená, neviem, či už došlo k zastaveniu alebo sa to len tak niekde momentálne nachádza v šuflíku, ale aj tu by som uvítal, keby Generálna prokuratúra konala ráznejšie.

ČTK z dňa 28. júna 2010 : "Liberálna strana Sloboda a solidarita (SaS) dnes podala trestné oznámenie na neznámeho páchateľa pre podozrenie z úplatku, ktorý údajne nedávno ponúkli novozvolenému poslancovi Igorovi Matovičovi (SaS), ak zariadi predčasné voľby. Podnet doručil na generálnu prokuratúru predseda SaS Richard Sulík. Matovič minulý týždeň tvrdil, že išlo len o žart, Sulík si to však nemyslí."

ČTK z dňa 28. júna 2010


Teraz máme nevyskúšané strany, takže na jednej strane ja vnímam názor občanov, že chcú aj nové tváre do politiky, čo je v poriadku, ale skôr túto výmenu by som preferoval ako  organickú výmenu, to znamená napríklad z prvých tridsať na zozname SMK máme osemnásť nových, to znamená sú tam aj staré tváre, sú tam aj nové tváre.

SMK má v prvej tridsiatke volebnej kandidátky 15 nových mien, z toho 7 bolo v roku 2006 na kandidátke, ale na nižších miestach. Aj vzhľadom na to, že SMK v medziobdobí odišli politici dnešného MOST-HÍD, ktorý boli na popredných miestach kandidátky SMK, považujeme Csákyho vyhlásenie o organickej výmene politických tvárí za zavádzajúce.

volebnej kandidátky


Každý, kto je priamym zákazníkom Slovenského plynárenského priemyslu alebo iných dodávateľov plynu, bude mať nárok na to, aby sa mu v hotovosti cez poštovú poukážku alebo inak, vrátilo, myslím, že to je 8%.. ročnej spotreby plynu.

Tzv. vratky domácnostiam za plyn sú plánované na január 2016 vrámci opatrení prijatých v rozpočte pre budúci rok. Ide však o 6 % a nie 8 % ako premiér uvádza. Toto opatrenie sa má týkať všetkých dodávateľov plynu vrátane SPP. Toto opatrenie je posledným bodom prvého sociálneho balíčku strany Smer-SD . Kvôli chybným percentuálnym údajom hodnotíme výrok ako nepravdivý. Vratky za plyn sa majú podľa Roberta Fica týkať 1,4 milióna zákazníkov, pričom vláda bude domácnostiam vracať 6% z ročných nákladov na spotrebu plynu Budú sem patriť domácnosti, ktoré sú v tarifnej skupine D1 – D3. Odberatelia v D1, čo sú domácnosti používajúce plyn len na varenie, dostanú paušálnu vratku vo výške 10 €. Pri ostatných kategóriách, ktoré používajú plyn aj na ohrev vody či vykurovanie, by sa jej výška mala pohybovať od 14 do 165 eur, v závislosti od ročnej spotreby. Rozpätie odberu plynu v tarife D3 za 12 po sebe nasledujúcich kalendárnych mesiacov je pritom až do 68 575 kWh vrátane (cca 6500 m3).

vratky
6 %
všetkých
Smer-SD
týkať
6%
Denník N


Pre podmienky Slovenska naozaj platí, teraz oslavujeme 10. výročie vstupu, že tých 10 rokov znamená pozitívnych skoro 6 až 7 miliárd eur, ktoré sme dostali z európskych zdrojov.

Podľa informácií denníka Pravda, ktorý sa odvoláva na Ministerstvo financií, Slovensko skutočne získalo za 10 rokov členstva v EÚ 6,7 miliárd eur: "Podľa štatistík ministerstva financií po odrátaní úniových daní domáca ekonomika z európskeho mešca dostala za desať rokov viac ako 6,7 miliardy eur."

informácií Analýza


..tak som hovoril o tom (v programe do volieb do zastupiteľstva BSK, pozn.), že treba urobiť prestupné body integrovanej dopravy (...).

Zámer budovania záchytných parkovísk na okrajoch mesta Mrva deklaroval už v kampani pred voľbami do zastupiteľstva BSK, ktoré prebehli v roku 2017. Riešenie dopravnej situácie bolo jedným z hlavných okruhov Mrvovho volebného programu do zastupiteľstva BSK. Vtedy Mrva hovoril o budovaní záchytných parkovísk, ktoré chcel využívať v kombinácii s prímestskými vlakmi a naviazať aj na električkovú dopravu. Prestupnými bodmi integrovanej dopravy teda Mrva myslí parkoviská v blízkosti železničných a predĺžených električkových tratí, ako nosného dopravného systému mesta. Plánuje ich vystavať na konci Petržalky, v Boroch, Vajnoroch, Vrakuni a Podunajských Biskupiciach. Výrok hodnotíme ako pravdivý. Dátum zverejnenia analýzy: 05.11.2018 Naspäť Nahlásiť chybu

hlavných hovoril myslí